**Programul Operaţional Regional 2014-2020**

**Axa prioritară 8 - Dezvoltarea infrastructurii de sănătate şi sociale**

**Prioritatea de investiții 8.1 – Investiţiile în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreare, precum și trecerea de la serviciile instituționale la serviciile prestate de colectivitățile locale**

**Obiectivul Specific 8.3 - Creşterea gradului de acoperire cu servicii sociale**

Apelul de proiecte P.O.R./8/8.1/8.3/A/2

**Grup vulnerabil: persoane vârstnice**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

APELUL NR. 2

**Pentru depunere în sistemul informatic MY SMIS**

**Codul apelului este: POR/414/8**

1.1 Introducere

Acest document reprezintă un îndrumar pentru apelul de proiecte specificat mai sus.

Prezentul document, numit în continuare Ghidul specific, se adresează tuturor potenţialilor solicitanți pentru prezentul apel de proiecte. La acesta se pot adăuga și unele prevederi ale Ghidul solicitantului -Condiții generale de accesare a fondurilor în cadrul POR 2014-2020, numit în continuare Ghidul General, în măsura în care Ghidul Specific face trimitere la acestea. Prevederile din ghidul general la care ghidul specific face trimitere expresă, se aplică în mod corespunzător. Celelalte prevederi din ghidul general nu sunt aplicabile acestui ghid și apelului de proiecte pe care îl reglementează.

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării Regionale și Administrației Publice (MDRAP – AMPOR) cu respectarea legislației în vigoare.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, precum şi toate prevederile din Ghidul General la care Ghidul specific face trimitere şi să vă asigurați că aţi înţeles toate aspectele legate de specificul intervenţiilor finanţate din POR, axa prioritară 8 - Dezvoltarea infrastructurii de sănătate şi sociale.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor generale și/sau specifice, precum și alte comunicări / clarificări pentru accesarea fondurilor în cadrul POR.

La sediul Organismelor intermediare POR (din cadrul Agențiilor pentru Dezvoltare Regională) funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Cuprins

[1. Informații despre axa prioritară și prioritatea de investiții 4](#_Toc466633852)

[1.1. Axa prioritară, prioritatea de investiții 4](#_Toc466633853)

[1.2. Care este obiectivul specific al axei prioritare și al priorității de investiții ? 4](#_Toc466633854)

[1.3. Care sunt regiunile în cadrul cărora se pot solicita finanțări în cadrul axei prioritare 8 ? 4](#_Toc466633855)

[1.4. Care sunt acțiunile sprijinite în cadrul axei prioritare/priorității de investiții ? 4](#_Toc466633856)

[1.5. Indicatorii de proiect 6](#_Toc466633857)

[1.6. Rata de cofinanțare acordată in cadrul prezentului apel de proiecte 6](#_Toc466633858)

[2. Informații despre apelul de proiecte 7](#_Toc466633859)

[2.1. Tipul de apel de proiecte 7](#_Toc466633860)

[2.2. Depunerea proiectelor 8](#_Toc466633861)

[2.3. Care este valoarea eligibilă minimă și maximă a unui proiect ? 8](#_Toc466633862)

[2.4. Care este alocarea apelului de proiecte ? 8](#_Toc466633863)

[2.5. Instrumente financiare/ Ajutorul de stat/ Proiecte generatoare de venituri nete 9](#_Toc466633865)

[3. Criterii de eligibilitate și selecție 9](#_Toc466633866)

[3.1. Reguli generale 9](#_Toc466633867)

[3.1. Eligibilitatea solicitantului şi a partenerilor (dacă este cazul) 9](#_Toc466633868)

[3.2. Eligibilitatea proiectului şi a activităţilor 13](#_Toc466633869)

[3.3. Criterii de evaluare tehnică și financiară 16](#_Toc466633870)

[3.4. Eligibilitatea cheltuielilor 28](#_Toc466633872)

[4. Completarea cererii de finanțare 33](#_Toc466633873)

[4.1. Anexele obligatorii la depunerea cererii de finanțare 34](#_Toc466633874)

[4.2. Anexele obligatorii la momentul contractării cererii de finanţare 38](#_Toc466633875)

[5. Procesul de evaluare, selecție și contractare a proiectelor 40](#_Toc466633876)

[6. Depunerea și soluționarea contestațiilor 42](#_Toc466633877)

[7. Modificarea ghidului solicitantului 42](#_Toc466633878)

[8. Clauze Specifice Aplicabile Prezentului Apel 42](#_Toc466633879)

[9. Anexe 43](#_Toc466633880)

# Informații despre axa prioritară și prioritatea de investiții

## Axa prioritară, prioritatea de investiții

Aces**t**a este cel de-al doilea apel de proiecte organizat în cadrul axei prioritare 8 - ”Dezvoltarea infrastructurii de sănătate şi sociale”, prioritatea de investiții 8.1. - ”Investiţiile în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de colectivitățile locale”, și anume, Obiectivul Specific 8.3 „Creşterea gradului de acoperire cu servicii sociale”, pentru grupul vulnerabil ” persoane vârstnice” și are ca scop reluarea procesului de depunere proiecte în vederea contractării lor în regiunile în care suma valorilor tuturor proiectelor contractate nu atinge alocarea regională corespunzătoare, în conformitate cu prevederile Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.

## Care este obiectivul specific al axei prioritare și al priorității de investiții ?

Obiectivul specific al acestui apel îl reprezintă Obiectivul Specific 8.3. – „Creşterea gradului de acoperire cu servicii sociale”. Pentru îndeplinirea acestui obiectiv specific, grupurile vulnerabile: persoane vârstnice, persoane cu dizabilităţi, copii vor constitui grupul ţintă ale unuia sau mai multor apeluri dedicate.

În înţelesul prezentului document persoanele vârstnice sunt persoanele care au împlinit vârsta de 65 de ani (în conformitate cu art 6 lit. b1 din Legeanr. 292 din 20 decembrie 2011 a asistenţei sociale).

## Care sunt regiunile în cadrul cărora se pot solicita finanțări în cadrul axei prioritare 8 ?

Pentru acest apel se pot depune proiecte în regiunile Sud Est, Sud Muntenia, Sud Vest Oltenia, Vest și Centru.

## Care sunt acțiunile sprijinite și indicatorii în cadrul acestui apel ?

Investițiile eligibile pentru co-finanțare prin acest apel se referă la:

* reabilitarea/modernizarea/extinderea/dotarea infrastructurii de servicii sociale fără componentă rezidențială, destinată persoanelor vârstnice.

Pentru serviciile sociale destinate grupului vulnerabil ”persoane vârstnice” intervențiile se vor concentra asupra înfiinţării de servicii sociale prin centrele de zi, unităţile de îngrijire la domiciliu şi/ sau cantine sociale acolo unde nu există asemenea servicii sau sunt slab reprezentate, iar nevoia pentru asemenea servicii este motivată de starea de sărăcie/ excluziune socială sau altă situaţie de vulnerabilitate. Vor avea prioritate zonele marginalizate, localităţile mici şi zonele rurale.

Categoriile de servicii sociale organizate ca centre sociale sunt cele prevăzute în Nomenclatorul serviciilor sociale, aprobat prin Hotărârea Guvernului nr. 867/2015. Dintre acestea, cele finanţabile prin POR sunt cele descrise la secţiunea servicii sociale fără cazare, ai căror beneficiari pot fi persoanele vârstnice: **centre de zi pentru persoane vârstnice, unităţi de îngrijire la domiciliu pentru persoane vârstnice, centre de preparare şi distribuire a hranei pentru persoane în risc de sărăcie,** pentru zonele în care beneficiarii serviciilor sociale asigurate de cantinele sociale sunt în majoritate vârstnici săraci.

Abordarea Programului Operaţional Regional pentru infrastructura de servicii sociale este aceea ca proiectul să contribuie la implementarea măsurilor din strategia naţională aferentă grupului vulnerabil vizat: ” Strategia Naţională pentru Promovarea Îmbătrânirii Active şi Protecţia Persoanelor Vârstnice 2014 – 2020, aprobată prin Hotărârea de Guvern nr. 566 din 15 iulie 2015”. Pentru persoanele vârstnice, în strategia aferentă se prevăd măsuri de prevenire a instituţionalizării. De aceea, prin acest apel de proiecte sunt considerate eligibile pentru finanţare numai proiectele care pot contribui la implementarea măsurilor de prevenire a instituţionalizării, respectiv partea de infrastructură de servicii sociale fără componentă rezidenţială, destinate persoanelor vârstnice.

Având în vedere faptul că investițiile planificate privind condițiile de infrastructură pentru prevenirea instituționalizarii nu pot fi detaşate de furnizarea de servicii de înaltă calitate, sprijinul FEDR pentru tranziția de la servicii rezidențiale la îngrijirea comunitară va fi complementar cu sprijinul FSE, furnizat în cadrul Programului Operaţional Capital Uman. Acesta din urmă se concentrează pe măsuri de reducere a numărului de persoane aflate în risc de sărăcie şi excluziune socială.

**[[1]](#footnote-1)Indicatorii priorității de investiție**

Indicatorii priorității de investiție fac obiectul monitorizării performanțelor programului, în ansamblu și se referă la:

**Indicatori de rezultat:** Gradul de acoperire cu servicii sociale pentru persoane vârstnice Monitorizarea acestui indicator și furnizarea informațiilor aferente nu este responsabilitatea beneficiarului ci a AMPOR.

**Indicatori de realizare:** Beneficiari (persoane vârstnice) de infrastructură socială de zi reabilitată/modernizată/extinsă/dotată (număr persoane). Monitorizarea acestui indicator și furnizarea informațiilor aferente este responsabilitatea beneficiarului. Vezi mai jos.

## Indicatorii de proiect

Indicatorii de proiect derivă din indicatorii de realizare de la nivelul POR și fac obiectul monitorizării implementării și performanței investiției propuse prin proiect, sarcină ce cade în atribuțiile beneficiarului de proiect și se referă la:

**Indicatori de realizare:**

* **Beneficiari (persoane vârstnice) de infrastructură socială de zi reabilitată/modernizată/extinsă/dotată (număr persoane)**
* **Număr de centre sociale fără componentă rezidenţială a căror infrastructură a fost reabilitată/modernizată/extinsă/dotată**

Ținta indicatorului se stabilește pentru anul 2023. Numărul de beneficiari vârstnici, ce va fi luat în considerare la estimarea indicatorului de proiect nu se va referi la capacitatea centrului social, ci se va estima ca sumă a beneficiarilor unici, începând cu primul an al acordării de servicii sociale după finalizarea investiției și până în anul 2023. Neîndeplinirea țintelor stabilite pentru acest indicator conduce la recuperarea finanţării proporţional cu gradul de neîndeplinire a indicatorului, în conformitate cu OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora și a actelor normative subsecvente.

În vederea monitorizării, evidenţa numărului de persoane-beneficiari ai serviciilor sociale furnizate în infrastructura obiect al proiectului, se va prezenta separat pe următoarele categorii:

-număr de beneficiari femei, în vârstă de peste 65 de ani

–număr de beneficiari bărbaţi, în vârstă de peste 65 ani

Identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni, nu va conduce la obținerea unui punctaj mai ridicat în cadrul evaluării tehnice și financiare.

## Rata de cofinanțare acordată în cadrul prezentului apel de proiecte

Rata cofinanţării se referă la contribuţia în bani a U.E., a bugetului de stat şi a solicitantului de finanţare, la valoarea eligibilă a proiectului. În afara valorii eligibile a proiectului, orice altă cheltuială constituie cheltuială neeligibilă şi va fi suportată de solicitantul de finanţare.

Ratele de cofinanţare din valoarea eligibilă a proiectului sunt:

• Pentru solicitanţii de drept public:

Rata cofinanţării FEDR (U.E.): maxim 70 % din total eligibil

Rata cofinanţării Buget de Stat: maxim 28 % din total eligibil

Rata cofinanţării beneficiar: minim 2 % din total eligibil

• Pentru solicitanţii de drept privat (dacă participă la finanțare):

Rata cofinanţării FEDR (U.E.): maxim 70 % din total public

Rata cofinanţării Buget de Stat: maxim 28 % din total public

Rata cofinanţării beneficiar: minim 2 % din total eligibil

# Informații despre apelul de proiecte

## Tipul de apel de proiecte

În sistemul My SMIS codul apelului este: POR/414/8.

Acest apel de proiecte este pe principiul ”primul venit, primul servit”, cu depunere la termen.

În cadrul acestui apel, proiectele pot fi depuse doar în perioada de 4 luni (03 august 2018 - 03 decembrie 2018) menționată în subsecțiunea 2.2. din prezentul document. Selecția proiectelor se va realiza conform prevederilor de mai jos.

Cererile de finanțare depuse vor parcurge etapele de verificare a conformității administrative și eligibilității și evaluare tehnică și financiară, urmând a fi direct contractate în ordinea în care ajung la etapa de contractare și care se încadrează în 200% din alocarea financiară regională aferentă obiectivului specific și grupului vulnerabil.

Proiectele care obțin mai puțin de 50 de puncte sunt respinse, acesta fiind pragul minim pentru ca proiectul să fie admis.

Regulile de calcul aferente termenelor pentru mecanismul de selecție și contractare se realizează în conformitate cu secțiunea 8.5 – Etapa precontractuală din ghidul general.

În cadrul acestui apel, proiectele respinse în cadrul etapei de verificare a conformității administrative

și eligibilității pot fi redepuse, cu condiția respectării termenului limită de depunere a cererilor de finanțare ori a condițiilor de închidere a apelului. Nu pot fi redepuse proiectele după ce au fost respinse în cadrul etapei de evaluare tehnică și financiară. Toate proiectele redepuse sunt considerate, din punct de vedere procedural, proiecte nou-depuse.

Pentru informarea corectă a potențialilor solicitanți, OI/AM vor publica lunar pe site-urile proprii, situația proiectelor depuse și gradul de acoperire a alocării financiare disponibile.

## Depunerea proiectelor

În cadrul prezentului apel de proiecte, cererile de finanțare se vor depune exclusiv prin aplicația

electronică MySMIS, disponibilă la adresa web <http://www.fonduri-ue.ro/mysmis> doar în intervalul menționat mai jos.

Data și ora începerii depunerii de proiecte: 03 august 2018, ora 13,00

Data și ora închiderii apelului de proiecte: 03 decembrie 2018, ora 13,00.

Perioada de depunere a proiectelor poate fi redusă în cazul în care bugetul apelului este consumat

mai devreme.

## Care este valoarea eligibilă minimă și maximă a unui proiect ?

Valoarea eligibilă minimă a unui proiect este de 50.000 euro cu TVA.

Valoarea eligibilă maximă a unui proiect este de 950 000 euro cu TVA.

Cursul de schimb: 1 EUR = 4.66 RON

## Care este alocarea apelului de proiecte ?

Alocarea prezentului apel de proiecte este de 27,34 milioane euro, din care 19,138 milioane euro FEDR și 8,202 milioane euro cofinanțare națională în conformitate cu Decizia CMPOR nr. 90/24.05.2018 privind aprobarea modificării alocarilor financiare orientative, la nivel regional, aferente Programului Operațional Regional 2014 – 2020.

Această alocare este detaliată pe regiunile de dezvoltare regională astfel, la cursul de schimb:

1 EUR = 4.66 RON (la data de 12 iunie 2018)

|  |  |  |  |  |  |
| --- | --- | --- | --- | --- | --- |
| Regiunea de dezvoltare | Sud Est | Sud Muntenia | Sud Vest Oltenia | Vest | Centru |
| Mil. Euro | 4 062 724 | 4 303 316 | 3 272 598 | 3 217 918 | 3 778 388 |
| Mil. lei | 18 932 293 | 20 053 452 | 15 250 306 | 14 995 497 | 17 607 288 |

## Instrumente financiare/ Ajutorul de stat/ Proiecte generatoare de venituri nete

**Instrumente financiare**: Nu se aplică.

**Ajutor de stat:**

Ţinând seama de specificul activităţilor care urmează a fi finanţate în cadrul Obiectivului Specific 8.3 – Creşterea gradului de acoperire cu servicii sociale, activităţi care nu au caracter economic, acest obiectiv specific nu intră sub incidenţa prevederilor referitoare la ajutorul de stat.

**Proiecte generatoare de venit:**

De asemenea, conform prevederilor art. 61 alin. 7, litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI, din 17 decembrie 2013, de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, acest obiectiv specific nu intră sub incidenţa prevederilor referitoare la proiectele generatoare de venituri nete.

# Criterii de eligibilitate și selecție

## Reguli generale

Îndeplinirea tuturor criteriilor de eligibilitate (a solicitantului și proiectului), la data depunerii cererii

de finanțare, face obiectul verificării conformității administrative și eligibilității cererii de finanțare,

efectuate de Organismul intermediar POR. Grila de verificare a conformității administrative și eligilității este prezentată în Grila CAE, anexă la prezentul ghid.

Criteriile de eligibilitate au fost aprobate în cadrul Comitetului de Monitorizare a POR.

Criteriile de eligibilitate în cadrul prezentului apel de proiecte sunt:

## Eligibilitatea solicitantului

1. Forma de constituire a solicitantului

Solicitanții de finanțare pot fi:

A. Unităţi administrativ-teritoriale, alte entităţi de drept public.

B. Entitați de drept privat :

• asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare, inclusiv filiale ale asociaţiilor şi fundaţiilor internaţionale recunoscute în conformitate cu legislaţia în vigoare în România

• unităţi de cult/ structuri ale cultelor aparţinând cultelor religioase recunoscute în România conform anexei la Legea nr. 489/2006 privind libertatea religioasă şi regimul general al cultelor, republicată, şi constituite conform statutului de organizare și funcționare al cultului respectiv. Statutele de organizare și funcționare ale cultelor recunoscute în România se pot accesa pornind de la următoarea adresă: <http://www.culte.gov.ro/biserici-culte>, pentru fiecare cult în parte, la secțiunea documente atașate.

C. Parteneriate între oricare dintre entitățile menționate la punctele A şi B.

Pentru a fi eligibil, solicitantul de finanţare/fiecare membru al parteneriatului, după caz **trebuie să aibă personalitate juridică**.

Nu există restricţii cu privire la numărul partenerilor.

Liderul parteneriatului se va identifica clar în toate documentele aferente proiectului.

În cazul unui parteneriat, acordul de parteneriat încheiat în scopul implementării proiectului, va fi anexat la Cererea de finanţare, însoțit de dovada selectării transparente a partenerului, precum și de documentele ce dovedesc eligibilitatea partenerului.

În cazul parteneriatelor între entităţile de drept public şi cele de drept privat, liderul parteneriatului va fi entitatea de drept public, în conformitate cu prevederile art. 29, alin 1 din O.U.G. nr. 40 din 2015 privind gestionarea financiară a fondurilor europene pentru perioada de programare 2014-2020.

Entităţile de drept public vor stabili parteneriatele cu entităţile de drept privat, numai prin aplicarea unei proceduri de selecţie a acestora, care respectă, cel puţin, principiile transparenţei, tratamentului legal, nediscriminării şi utilizării eficiente a fondurilor publice, în conformitate cu prevederile art. 29, alin 1 din O.U.G. nr. 40 din 2015 privind gestionarea financiară a fondurilor europene pentru perioada de programare 2014-2020.

Se vor respecta în totalitate prevederile O.U.G. nr. 40 din 2015 privind gestionarea financiară a fondurilor europene pentru perioada de programare 2014-2020, privitoare la proiectele implementate în parteneriat, precum și ale Normelor Metodologice din 2016 de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin H.G nr. 93 din 2016, privitoare la proiectele implementate în parteneriat.

În cazul parteneriatelor dintre entități juridice de drept privat, liderul de parteneriat va fi proprietarul imobilului.

În toate cazurile acordul de parteneriat va cuprinde cel puțin elementele stipulate la alin. 4 al art. 34 din Normelor Metodologice din 2016 de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin H.G nr. 93 din 2016.

Modelul recomandat de acord de parteneriat este cel din Ghidul general.

1. Solicitantul de finanţare, sau unul dintre parteneri, este furnizor de servicii sociale acreditat în condiţiile legislaţiei naţionale aplicabile în vigoare şi are o vechime de cel puţin un an de la înfiinţare, la data depunerii cererii de finanţare.

Acreditarea ca furnizor de servicii sociale, obţinută în conformitate cu prevederile Legii nr. 197/2012 privind asigurarea calităţii în domeniul serviciilor sociale şi ale HG nr. 118 din 19 februarie 2014 pentru aprobarea Normelor metodologice de aplicare a prevederilor Legii 197/2012, este obligatorie în momentul depunerii cererii de finanţare şi se dovedeşte prin certificatul de acreditare.

Vechimea de un an se referă la momentul înființării persoanei juridice, nu la vechimea acreditării.

Acreditarea unuia sau mai multor servicii sociale (licenţierea) în momentul depunerii cererii de finanţare este opţională şi se dovedeşte prin licenţă provizorie sau licenţă de funcţionare. Dacă se prezintă licențe la depunerea proiectului, acestea vor fi luate în considerare ca experiență în furnizarea de servicii sociale și vor fi punctate ca atare în etapa de evaluare a proiectului.

În termenul maxim de un an de la finalizarea implementării proiectului este obligatorie prezentarea licenţei pentru fiecare serviciu social furnizat în cadrul obiectului proiectului.

În cazul parteneriatelor, cel puţin unul din parteneri trebuie să facă dovada acreditării ca furnizor de servicii sociale.

În cazul parteneriatelor, fiecare dintre parteneri poate contribui la asigurarea co-finanţării proiectului.

Pentru tipurile de servicii sociale furnizate în infrastructura obiect al proiectului se va avea în vedere:

* Hotărârea de Guvern Nr. 867 din 14 octombrie 2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale .
* Ordinul Ministerului muncii, familiei, protecţiei sociale şi persoanelor vârstnice nr. 2.126 din 5 noiembrie 2014 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi pentru serviciile acordate în comunitate, serviciilor acordate în sistem integrat şi cantinelor sociale.

|  |  |
| --- | --- |
| Grup vulnerabil: persoane vârstnice | Tipuri de servicii |
| Centre sociale fără cazare:  Centre de zi  Unităţi de îngrijire la domiciliu  Cantine sociale  Notă:  Serviciile sociale se organizează în forme /structuri diverse în funcţie de specificul activităţii /activităţilor derulate şi de nevoile particulare ale beneficiarilor (art. 27 alin. (2) din Legea asistenţei sociale nr. 292/2011). | * Consiliere psihosocială şi informare * Consiliere juridică * Socializare şi petrecerea timpului liber * Terapii de recuperare şi relaxare * Organizare şi implicare în activităţi comunitare şi culturale * Asistenţă şi suport pentru familia persoanei vârstnice * Suport pentru realizarea activităţilor administrative şi gestiunea bunurilor * linie telefonică de urgenţă, * orientare vocaţională, * acţiuni caritabile: acordare de alimente, ajutoare materiale şi financiare, terapii de relaxare, activităţi culturale, activităţi administrative, etc. * Ajutor pentru realizarea activităţilor de bază ale vieţii zilnice * Ajutor pentru realizarea activităţilor instrumentale de bază ale vieţii zilnice * Preparare şi servire a mesei calde * Pregătire şi distribuire a hranei calde şi reci * Curăţenie * gospodărie proprie pentru aprovizionare cu produsele necesare preparării meselor calde şi reci, * comercializare produse alimentare, în condiţiile legii – (vezi şi Legea nr. 208 din 15 decembrie 1997 privind cantinele de ajutor social). |

Într-o singură clădire vor putea funcţiona mai multe centre de servicii sociale: ex. un centru de zi pentru vârstnici şi o unitate de îngrijire la domiciliu, sau o cantină socială şi o unitate de îngrijire la domiciliu, sau un centru de zi şi o cantină socială sau toate trei. În cazul în care într-o singură clădire vor funcţiona două sau mai multe centre de servicii sociale, se va avea în vedere justificarea necesităţii finanţării pentru fiecare dintre centrele respective. Fiecare centru de servicii sociale va fi evaluat separat conform scopului său (vezi criteriul 2.7 din secțiunea 3.3 Criterii de evaluare tehnică și financiară. Idem criteriul 2.7 din grila de evaluare tehnică și financiară) iar ulterior va făcută media punctajului.

1. Drepturi asupra imobilului, obiect al proiectului, la data depunerii cererii de finanţare, precum şi pe o perioadă de minim 5 ani de la data plății finale (aşa cum reiese din documentele depuse), pentru care poate fi acordat dreptul de execuţie a lucrărilor de construcţii, în conformitate cu prevederile legale în vigoare, şi sunt menţionate în ghidul general, cu excepţia superficiei.

Solicitantul de finanțare/partenerii trebuie să demonstreze, după caz:

1. Dreptul de proprietate publică/privată
2. Dreptul de administrare
3. Dreptul de concesiune

În cazul în care proprietatea publică este înscrisă provizoriu, solicitantul poate prezenta înscrierea definitivă (intabularea) până la momentul obținerii autorizației de construire dar nu mai târziu de 12 luni de la semnarea contractului de finanțare. Vezi și clauza contractuală relevantă.

În cazul administrării este vorba despre dreptul de administrare, ca drept real, aferent proprietăţii publice, prevăzut de art. 866 şi urm. Cod civil.

Dreptul de concesiune se va dovedi pentru o perioadă care să acopere durata de la data depunerii cererii de finanţare şi pe o perioadă de minim 5 ani de la data plăţii finale, după finalizarea plății finale.

În accepţiunea AMPOR nu este considerată sarcină dreptul de administrare aferent proprietății publice, înscris în Cartea funciară în favoarea unei instituţii cu personalitate juridică aflată în subordinea solicitantului şi care desfăşoară activităţi în domeniul serviciilor sociale (de exemplu: DGASPC, SPAS, centru de servicii sociale,etc.).

Sunt neeligibile proiectele care implică :

- construirea de clădiri noi, cu excepția extinderilor unor clădiri existente;

- numai realizarea de construcţii provizorii;

-numai lucrări care nu se supun autorizării;

-numai dotarea.

- combinații între cele de mai sus

Obiectul proiectului care implică execuţia de lucrări de construcţii îndeplineşte cumulativ următoarele condiţii:

* + să fie liber de orice sarcini sau interdicţii ce afectează implementarea operaţiunii
  + să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti.
  + să nu facă obiectul revendicărilor potrivit unor legi speciale în materie sau dreptului comun.

1. Solicitantul și/sau reprezentantul său legal, inclusiv partenerul şi/sau reprezentantul său legal, dacă este cazul, respectă toate condiţiile prezentate în Declarația de eligibilitate.

Situațiile de excludere sunt detaliate în Declaraţia de eligibilitate. Solicitantul de finanţare va completa şi semna Declaraţia de eligibilitate. În cazul unui parteneriat, fiecare dintre parteneri va completa şi semna câte o Declaraţie de eligibilitate – Model anexă la acest ghid.

## Eligibilitatea proiectului şi a activităţilor

1. Proiectul precum şi activităţile sale se încadrează în obiectivul specific 8.3 Creșterea gradului de acoperire cu servicii sociale, grup vulnerabil persoane vârstnice

Obiectul proiectului este un centru social fără componentă rezidenţială destinat persoanelor vârstnice, respectiv persoanelor de peste 65 ani.

Activităţile orientative, eligibile în cadrul proiectului, pot fi:

• reabilitarea/modernizarea/extinderea/dotarea **infrastructurii centrelor** sociale fără componentă rezidenţială **existente**;

• reabilitarea/modernizarea/extinderea/dotarea **infrastructurii** pentru înfiinţarea de **noi centre** sociale fără componentă rezidenţială (clădiri care nu au avut înainte această funcțiune);

• asigurarea/modernizarea utilităţilor generale şi specifice pentru infrastructura de servicii sociale fără componentă rezidenţială (inclusiv branşarea la utilităţi);

• crearea/modernizarea facilităţilor de acces fizic pentru persoane cu dizabilităţi;

• amenajarea unor ateliere de lucru în cadrul centrelor sociale fără componentă rezidenţială;

• dotări adaptate nevoilor beneficiarilor de servicii oferite de infrastructura socială fără componentă rezidenţială, inclusiv echipamente pentru persoane cu dizabilităţi;

Activitățile propuse prin proiect (investiția) trebuie să vizeze exclusiv realizarea obiectivului proiectului.

Eligibilitatea unei activităţi nu implică în mod obligatoriu eligibilitatea cheltuielilor efectuate pentru realizarea respectivei activităţi. În acest sens, recomandăm consultarea Listei cheltuielilor neeligibile.

Nu este eligibilă construirea de clădiri noi.

1. Nu sunt eligibile proiectele pentru investiții care au fost încheiate din punct de vedere fizic sau financiar până la momentul depunerii cererii de finanţare, în conformitate cu prevederile *secţiunii 6.2 „Eligibilitatea proiectului și a activităților”, punctul 2), din cadrul Ghidul Solicitantului-Condiţii generale de accesare a fondurilor*.

Investiţiile începute sunt eligibile numai în cazul în care contractul de lucrări a fost semnat după 01.01.2014. Cheltuielile aferente acestor proiecte pot fi eligibile dacă au fost efectuate după 01.01.2014.

1. Proiectul propus nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (reabilitare/ extindere/ modernizare/dotare) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.

Cerinţa de mai sus va face obiectul Declaraţiei de eligibilitate – vezi model anexă la acest Ghid. Declarația de eligibilitate se va anexa la cererea de finanţare şi va fi completată de solicitant sau de solicitant şi de fiecare dintre parteneri, dacă este cazul.

Se va asigura de către solicitant evitarea dublei finanțări a lucrărilor de investiție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de investiție/ activităților aferente operațiunii, propuse prin proiect.

Criteriul nu se aplică pentru lucrările de întreținere și reparații curente.

Perioada de 5 ani se calculează între momentul la care s-a finalizat implementarea contractului de lucrări anterior (data recepției finale, după expirarea perioadei de garanție) și depunerea cererii de finanțare, pentru proiectele fără lucrări începute.

În cazul în care prin proiect se solicită finanțarea unor lucrări începute, perioada de 5 ani se calculează de la data la care s-a finalizat implementarea contractului de lucrări anterior (data recepției finale, după expirarea perioadei de garanție) și data emiterii ordinului de începere a lucrărilor aferent contractului de lucrări anexat la cererea de finanțare.

Aspectele se corelează cu informațiile completate în cererea de finanțare.

1. Valoarea maximă eligibilă, respectiv valoarea minimă eligibilă se încadrează în limitele financiare stabilite pentru acest obiectiv specific al priorităţii de investiţii 8.1.

Valoarea minimă și valoarea maximă a cheltuielilor eligibile sunt în conformitate cu secțiunea <2.3 Care este valoarea eligibilă minimă și maximă a unui proiect ?>

Cursul valutar la care se vor calcula valorile exprimate în euro este 1 EUR = 4.66 RON.

După încheierea contractului de finanţare, valoarea minimă a cheltuielilor eligibile poate scădea sub limita prevăzută la secţiunea 2.3, numai ca urmare a desfăşurării unui proces de achiziţie publică, fără ca proiectul să devină neeligibil.

Valoarea maximă a cheltuielilor eligibile nu va putea creşte.

A se vedea şi alin. 3 al art. 3 din modelul orientativ al contractului de finanţare – conditii generale - Anexa la Ghidul general.

1. Perioada de implementare a activităților proiectului nu depășește 31 decembrie 2023

Perioada de implementare a activităților proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu Hotărârea Guvernului nr. 399/ 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare.

1. Proiectul respectă principiile privind dezvoltarea durabilă, egalitatea de şanse, gen şi nediscriminarea

Pentru stabilirea abordării optime a respectării acestor principii recomandăm lucrarea <Ghid privind integrarea temelor orizontale in cadrul proiectelor finantate din Fondurile ESI 2014-2020>, realizat de MFE şi disponibil la adresa: <http://www.fonduri-structurale.ro/detaliu.aspx?t=Stiri&eID=17937>,

unde la anexa 2 a primului volum şi la anexa 2 la al doilea volum este listată legislaţia naţională relevantă.

Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). Acțiunile suplimentare descrise vor fi luate în considerare și la evaluarea tehnico-financiară a proiectului.

De asemenea se poate consulta "Ghid privind utilizarea surselor regenerabile de energie la clădirile noi şi existente", indicativ Gex 13-2015, aprobat prin ORDIN MDRAP nr. 825 din 7 octombrie 2015.

Reglementări tehnice privind performanța energetică a clădirilor, sunt listate la adresa: <http://mdrap.ro/constructii/reglementari-tehnice>, titlul XXVII.

Mai recomandăm consultarea capitolului 3 "Accesibilitatea web" a "Ghidului privind realizarea paginilor web pentru administraţia publică centrală şi locală din România", publicat la adresa <http://www.mcsi.ro/Minister/Domenii-de-activitate-ale-MCSI/Tehnologia-Informatiei/Ghiduri-IT-(1)/Realizarea-paginilor-web-pentru-autoritatile-si-in/MCTI_-_Ghid_website_2008>

Solicitantul va declara în cadrul **Declaraţiei de angajament** că va respecta obligaţiile minime prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Dintre reglementările europene şi naţionale relevante incidente în domeniul accesibilizării mediului construit pentru persoanele cu dizabilităţi, amintim:

* art. 7 al Regulamentului (UE) nr. 1303/2013 al parlamentului european și al consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* capitolul IV Accesibilitate din Legea 448 din 2006 privind protecţia şi promovarea drepturilor persoanelor cu dizabilităţi,
* Ordinul Nr. 189 din 2013 pentru aprobarea reglementării tehnice "Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000"

Dintre reglementările europene şi naţionale relevante incidente privitoare la eficienţa energetică a clădirilor, amintim:

* Directiva 2010/31/UE a parlamentului european și a consiliului din 19 mai 2010 privind performanța energetică a clădirilor,
* Regulamentul Delegat nr. 244/2012 de completare a Directivei 2010/31/UE a Parlamentului European și a Consiliului privind performanța energetică a clădirilor prin stabilirea unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora,
* Legea 372/2005 privind performanţa energetică a clădirilor şi legislaţia subsecventă inclusiv Ordinului ministrului transporturilor, constructiilor si turismului nr. 157/2007 pentru aprobarea reglementarii tehnice **Metodologie de calcul al performantei energetice a cladirilor,** cu modificările şi completările ulterioare, disponibile la adresa: <http://www.mdrap.ro/constructii/metodologia-de-calcul-al-performantei-energetice-a-cladirilor>, sau <http://www.mdrl.ro/_documente/constructii/legislatie/legea_372.pdf>

Solicitantul de finanţare, va prezenta actul administrativ al autorității competente de mediu(decizia de evaluare inițială sau decizia de încadrare referitor la necesitatea efectuării studiului de impact sau clasarea notificării.

## Criterii de evaluare tehnică și financiară

Procesul de evaluare și selecție a proiectelor în cadrul prezentului apel are la bază prevederile ghidului general referitoare la procesul de evaluare tehnică și financiară și ale prezentului ghid.

Grila de evaluare tehnică şi financiară, numită în continuare Grila ETF, a proiectului pentru acest apel de proiecte este anexată prezentului ghid.

Pentru acest apel de proiecte, cererea de finanțare se va evalua luând în considerare atât documentele depuse inițial cât și răspunsurile la solicitările de clarificări.

Proiectul trebuie să obţină minim 50 de puncte, pentru garantarea unui anumit grad de calitate, urmând ulterior să fie prioritizat în funcție de punctajul obținut și de fondurile disponibile. Ordinea finanțării proiectelor este ordinea punctajelor obținute în urma evaluării tehnice și financiare, cu condiția respectării criteriilor de eligibilitate și conformității procesului de evaluare.

În urma finalizării evaluării OI/AMPOR (în funcție de caz) va notifica solicitanții asupra cererilor de finanțare respinse, oferindu-se potențialilor solicitanți posibilitatea depunerii de contestații.

De asemenea, în cazul proiectelor care au obținut punctajul minim sau mai mare, însă nu intră în alocarea financiară a apelului de proiecte, OI/AMPOR (în funcție de caz) va notifica solicitanții asupra situației proiectului.

Modalitatea de punctare a criteriilor de evaluare tehnică și financiară este detalitată mai jos în această secțiune precum și în cadrul grilei de evaluare tehnică și financiară - a se vedea ***Anexa Grila ETF 8.3. A*** la prezentul Ghid specific.

Solicitantul va oferi informaţii relevante despre proiect în formatul cererii de finanţare şi în documentele suport.

**Verificarea conformității și calității Studiului de fezabilitate/Documentației de Avizare a Lucrărilor de Intervenții și a Proiectului Tehnic**

În vederea verificării documentației tehnico-economice depuse ca anexă la formularul cererii de finanțare se vor utiliza 2 (două) grile, pentru fiecare proiect:

1. Grila de evaluare tehnică și financiară;

2. Grila de verificare a documentației tehnico economice: SF/DALI sau PT.

1. Completarea Grilei de evaluare tehnică și financiară:

În cadrul grilei de evaluare tehnică și financiară sunt incluse și două criterii fundamentale referitoare la documentația tehnico-economică:

• Calitatea/coerența documentaţiei tehnico-economice SF/DALI sau PT (după caz), metodologia de implementare;

• Maturitatea proiectului.

Punctarea acestor criterii din grila ETF se va face în baza grilei de evaluare a SF/DALI sau PT, care este structurată pe două capitole:

I. Criterii generale privind conţinutul;

II. Criterii specifice privind aspectele calitative

2.Completarea grilei de verificare

a) SF/DALI:

**Proiectul se respinge în cazul bifării cu NU la următoarele criterii:**

De la punctul I:

|  |
| --- |
| Există și se respectă structura Părții Scrise conform prevederilor din HG nr.28/2008/legislaţiei în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, respectiv Anexa 3. Conţinutul cadru al documentaţiei de avizare a lucrărilor de intervenţii/ respectiv Anexa 2 Conţinutul cadru al al studiului de fezabilitate? |
| Există şi se respectă structura Capitolului *Costurile estimative ale investiţiei*:? |
| 1. Valoarea totală cu detalierea pe structura Devizului General (conform Anexei 5 la HG.28 din 2008/legislaţiei în vigoare); |
| Devizul General este elaborat conform Metodologiei privind elaborarea devizului general pentru obiective de investiţii şi lucrări de intervenţii - Anexa 4 din HG nr.28/2008/legislaţiei în vigoare și conține costuri aferente tuturor intervențiilor cuprinse în SF/DALI? |

De la punctul II:

|  |
| --- |
| D.A.L.I. s-a elaborat pe baza concluziilor raportului de expertiză tehnică, si (dupa caz) auditul energetic, luându-se în calcul inclusiv scenariul recomandat de către elaboratorul expertizei tehnice, respectiv auditului energetic? |
| Se respectă studiile, analizele, rapoartele de specialitate, necesare fundamentării diferitelor tipuri de intervenții, pentru toate specialitățile, după caz, luându-se în calcul inclusiv scenariile recomandate prin acestea ? |

|  |
| --- |
| Există si se respecta prevederile din:? |
| 1.certificatul de urbanism; |
| 2.avizele de principiu obţinute până la data depunerii cererii de finanţare, privind asigurarea utilităţilor (energie termică şi electrică, gaz metan, apă - canal, telecomunicaţii etc.); |
| 3.actul administrativ al autorităţii competente pentru protecţia mediului; |
| 4.alte avize şi acorduri de principiu specifice tipului de intervenţie obţinute până la data depunerii cererii de finanţare. |

În cazul bifării cu NU la oricare dintre celelalte criterii proiectul nu se va respinge, ci doar se va ține seama la acordarea punctajului de aspectul respectiv. Pentru acest apel de proiecte, răspunsul la solicitarea de clarificări va fi luat în considerare la acordarea punctajului.

b) PT:

**Proiectul se respinge în cazul bifării cu NU la următoarele criterii**

De la punctul II:

|  |
| --- |
| Exista corespondență intre obiectele de investiţie din cadrul PT si cele descrise în DALI/SF |
| PT este verificat de verificatori tehnici atestaţi pe specialităţi/ expert tehnic, cf. Legii nr. 10/1995, republicată cu modificările ulterioare şi a „Regulament de verificare si expertizare tehnica de calitate a proiectelor, a execuţiei lucrărilor si a construcţiilor - H.G. 925/1995; M.O. 286/1995”? Există ştampila şi semnătura verificatorului de proiect/expert tehnic pe fiecare pagină, în secţiunile din proiect (părţi scrise şi părţi desenate) unde acest lucru este obligatoriu prin lege? |
| Proiectul tehnic a fost elaborat respectând recomandările expertului tehnic asupra soluției optime (în cazul lucrărilor de intervenție), studiilor geotehnice, topografice, auditului energetic, alte studii de specialitate necesare realizării investiției, avizelor furnizorilor de utilități, acordurilor, autorizațiilor etc. |

În cazul bifării cu NU la oricare dintre celelalte criterii proiectul nu se va respinge, ci doar se va ține seama la acordarea punctajului de aspectul respectiv. Pentru acest apel de proiecte, răspunsul la solicitarea de clarificări se va lua în considerare la acordarea punctajului.

În situația în care la cererea de finanțare se anexează atât SF/DALI cât și PT, în cadrul ETF se va evalua (inclusiv din punctul de vedere al conformității) doar Proiectul Tehnic prin utilizarea Grilei de analiză a conformității PT, dar se va verifica și corelarea DALI/SF cu PT.

Detaliem mai jos criteriile de evaluare tehnică și financiară:

1. Contribuţia proiectului la implementarea planurilor de acțiune aferente documentelor strategice relevante (maxim 4 puncte).

Criteriul va fi verificat prin intermediul informațiilor oferite de solicitantul de finanțare în cadrul cererii de finanțare, cu excepția 1.3.

* 1. Prin proiect se asigură implementarea măsurilor incluse în Strategia Naţională pentru Promovarea Îmbătrânirii Active şi Protecţia Persoanelor Vârstnice 2014 – 2020, aprobată prin Hotărârea de Guvern nr. 566 din 15 iulie 2015 – maxim 1 punct

Dintre obiectivele şi direcţiile de acţiune ale acestei strategii au fost avute în vedere următoarele:

* obiectiv specific « 3.2 Asigurarea de resurse financiare, umane și materiale suficiente pentru dezvoltarea sistemului de Îngrijire de lungă durată»
  + direcţia de acţiune «Îmbunătățirea infrastructurii pentru servicii de îngrijire la domiciliu (cu accent pe zonele rurale și izolate), servicii de îngrijire de zi, cămine pentru persoane vârstnice și facilități de cazare intermediară;»
* obiectivul specific 2.1 «2.1 Accentuarea imaginii sociale a populației vârstnice și promovarea participării și a incluziunii sociale»
  + direcţia de acţiune «Promovarea voluntariatului și încurajarea includerii persoanelor vârstnice în activitățile de voluntariat»

Grupul ţintă al strategiei este constituit de persoanele vârstnice inclusiv persoane cu nevoi de îngrijire de lungă durată.

Prin acțiunile sprijinite, POR susţine finanțarea infrastructurii de servicii sociale care au ca scop atât creşterea sau menţinerea participării sociale a persoanelor vârstnice, cât şi acordarea de îngrijiri ce au ca scop menţinerea/recuperarea sănătăţii şi a independenţei de mişcare a persoanei, pentru amânarea momentului în care persoana vârstnică îşi pierde autonomia de deplasare şi devine dependentă de ajutorul fizic al altei persoane.

* 1. Prin proiect se asigură implementarea măsurilor incluse în Strategia naţională privind incluziunea socială şi reducerea sărăciei pentru perioada 2015-2020 aprobată prin Hotărârea de Guvern nr. 383 din 27 mai 2015 – maxim 1 puncte

Dintre obiectivele şi direcţiile de acţiune ale planului de acţiuni aferent acestei strategii au fost avute în vedere următoarele:

* Obiectivul specific 3.6.4.3.1 «Reglementarea, dezvoltarea şi finanţarea unui spectru de servicii personalizate pentru îndeplinirea nevoilor specifice ale persoanelor vârstnice, cu accent pe sistemul de îngrijire la domiciliu», cu următoarele acţiuni prioritare:
  + - Consolidarea serviciilor sociale la nivel comunitar, inclusiv în sistemul de infrastructură socială, însoţită de investiţii în servicii comunitare cum ar fi îngrijirea de zi, centre de tip respiro şi alte servicii de asistenţă pentru trai independent sau asistat (transport, asistenţi personali, dispozitive de asistenţă, interpreţi, etc.);

Grupul ţintă al strategiei este alcătuit din grupurile vulnerabile. Grupurile vulnerabile, în conformitate cu definirea din strategie, sunt cele excluse de pe piaţa forţei de muncă, din sistemul de educaţie, sănătate, locuire, şi alte servicii. Cele mai mari categorii includ: persoane sărace, copii și tineri lipsiți de îngrijire și sprijin parental, persoane cu dizabilităţi, persoane vârstnice singure sau dependente social, romi, alte grupuri vulnerabile (persoane dependente de alcool, droguri și alte substanțe toxice, persoane lipsite de libertate, aflate sub control judiciar sau aflate în evidența serviciilor de probațiune, persoane fără domiciliu, victime ale violenței domestice, victime ale traficului de ființe umane, refugiați și imigranți), precum și persoane care trăiesc în comunități marginalizate.

Dintre toate grupurile vulnerabile enumerate în strategia de incluziune socială, prezentul apel va avea ca beneficiari finali persoanele vârstnice. Intervenţia FEDR se va acorda pentru sprijinirea unităţilor de îngrijire la domiciliu, prin care vârstnicii singuri care sunt dependenţi de îngrijirea acordată de alte persoane, vor putea beneficia de servicii sociale de îngrijire la domiciliu. Cantinele sociale se adresează vârstnicilor săraci, dar care în majoritate se pot deplasa independent. Centrele de zi se adresează vârstnicilor ce se pot deplasa independent și oferă servicii care au ca scop prelungirea stării de independență de mișcare a vârstnicilor și încurajare a activităților de socializare a acestor persoane.

* 1. Prin proiect se asigura implementarea măsurilor incluse într-o strategie integrată de dezvoltare urbană (SIDU) - maxim 2 puncte

Criteriul va fi verificat prin intermediul informațiilor oferite de solicitantul de finanțare în cadrul cererii de finanțare, în secțiunea relevantă, precum și prin verificarea publicării pe site-urile municipiilor reședință de județ a Strategiilor Integrate de Dezvoltare Urbană.

Se vor avea în vedere Strategiile integrate de dezvoltare urbană finanțabile prin Axa prioritară 4 Dezvoltare urbană durabilă – din cadrul POR.

Există posibilitatea ca acest criteriu să nu se aplice în cazul în care localizarea proiectului este într-o localitate care nu este municipiu reședință de județ: acest criteriu nu se aplică. Punctajul în acest caz va fi maxim ( două puncte) pentru toate proiectele.

În cazul în care acest criteriu nu se aplică nici pentru municipiile reședință de județ - nici un oraș municipiu reședință de județ nu a publicat pe site-ul propriu SIDU – până la depunerea cererilor de finanțare – și în consecință toate proiectele vor primi câte un punct, constituind punctajul maxim la acest criteriu.

1. Contribuţia proiectului la realizarea obiectivelor specifice priorității de investiție/POR (maxim 36 puncte, punctaj cumulativ: 2.1+2.2+2.3+2.4+2.5+2.6+2.7+2.8)

Obiectivul tematic: „Promovarea incluziunii sociale, combaterea sărăciei şi a discriminării”

Obiectivul specific: „Creşterea gradului de acoperire cu servicii sociale”.

Acest apel este destinat grupului ţintă : persoane vârstnice.

Evaluarea pentru acest criteriu și pentru fiecare dintre subcriteriile lui, se va realiza, în funcţie de amplasamentul investiţiei.

* 1. Proiectul se propune pentru localităţile în care se înregistrează un procent mare al populaţiei vârstnice în total populaţie pe localitate – (în localitatea în care se se propune investiția) – maxim 12 puncte

Se vor folosi rezultatele finale ale recensământului populaţiei şi locuinţelor din 2011.

Ponderea medie pe ţară a persoanelor vârstnice este de 16,1% din total populaţie.

Tabelul 50 „Populaţia pe sexe şi grupe de vârstă – judeţe, categorii de localităţi, municipii, oraşe şi comune”, disponibil la adresa: <http://www.recensamantromania.ro/noutati/volumul/>, a fost prelucrat de AMPOR şi a fost obţinut procentul populaţiei de peste 65 de ani din total populaţie pe localitate, pentru fiecare localitate. Rezultatul astfel obținut se regăsește în anexa la prezentul ghid <Tabel criteriul 2.1>.

Se va folosi coloana 6 a <Tabelului criteriul 2.1 >, pentru încadrarea procentului persoanelor vârstnice în total populație pe localitatea în care se realizează investiția. Punctajul va fi acordat astfel:

Pentru un procent al populației vârstnice în total populație pe localitate mai mic de 20 la sută se punctează cu zero puncte.

Pentru un procent al populației vârstnice în total populație pe localitate cuprins între 20 la sută inclusiv și 30 la suta inclusiv se vor acorda nouă puncte.

Pentru un procent al populației vârstnice în total populație pe localitate cuprins între 30 și 40 la suta inclusiv se vor acorda zece puncte.

Pentru un procent al populației vârstnice în total populație pe localitate de peste 40 la suta se vor acorda 12 puncte.

2.2 Proiectul se propune pentru localităţi cu zone marginalizate – maxim 4 puncte

A fost avută în vedere Strategia naţională privind incluziunea socială şi reducerea sărăciei pentru perioada 2015-2020 şi a Planului strategic de acţiuni pentru perioada 2015-2020, aprobată prin Hotărârea Guvernului nr. 383 din 27 mai 2015.

Pentru zonele marginalizate din mediul urban, se va consulta publicaţia: „Atlasul zonelor urbane marginalizate din România”, Anexa 8 (pg 267), coloana cu titlul „**%** populație în zone marginalizate”, disponibilă la adresa: <http://www.inforegio.ro/images/Publicatii/Atlas%20zone%20urbane%20marginalizate.pdf>

Pentru zonele marginalizate din mediul rural, se va consulta publicaţia: „ Atlasul Zonelor Rurale Marginalizate şi al Dezvoltării Umane Locale din România” – (Anexa 2 Rate de marginalizare la nivel de comună – pg 278, coloana cu titlul „Rata marginalizării (intervale)”), disponibilă la adresa: <http://www.mmuncii.ro/j33/images/Documente/Minister/F6_Atlas_Rural_RO_23Mar2016.pdf>

Punctajul va fi acordat astfel:

Pentru proiecte ce se propun în unităţi administrativ teritoriale în care procentul populaţiei ce trăieşte în zone marginalizate se încadrează între 6,1 % inclusiv şi 12 % inclusiv (6,1% ≤ procent ≤ 12%) se vor acorda două puncte.

Pentru proiecte ce se propun în unităţi administrativ teritoriale în care procentul populaţiei ce trăieşte în zone marginalizate depăşeşte 12 % (12% < procent) se vor acorda patru puncte.

2.3 Proiectul se propune într-o localitate în care nu există nici un centru de servicii sociale – maxim 4 puncte

Solicitantul de finanţare va ataşa cererii de finanţare o adeverinţă eliberată de Agenţia judeţeană de plăţi şi inspecţie socială, prin care se certifică faptul că în localitatea respectivă există sau nu există nici un centru social, și în cazul în care există dacă există vreun centru social pentru persoane vârstnice. Vezi Anexa 8 Model cerere catre AJPIS, solicitare informatii servicii sociale.

Se vor acorda patru puncte pentru proiectele din localităţi fără centre de servicii sociale, două puncte pentru proiecte din localităţi în care nu există centre sociale pentru persoane vârstnice și zero puncte pentru proiecte din localități unde există cel puțin un centru de servicii sociale pentru persoane vârstnice.

2.4 Proiectul se propune în localitate rurală – 3 puncte

Statutul localităților (rural, urban) se va considera așa cum se regăsește în Anexa 1 la Legea nr. 2 din 16 februarie 1968 (republicată, actualizată) privind organizarea administrativă a teritoriului României. Vezi anexa Tabel criteriul 2.4.

Proiectul se propune în localitate rurală – 3 puncte

Proiectul nu se propune în localitate rurală – 0 puncte

2.5 Proiectul se propune în judetele cu disparitate mare de dezvoltare între urban si rural (IDUL 2011 urban - IDUL 2011 rural) – maxim trei puncte.

Se va consulta studiul „Ghid de investiţii pentru proiecte locale: drumuri comunale şi infrastructură socială” – Anexa A, Indicele dezvoltării umane locale, pg. 757, disponibil la adresa: <http://www.mdrap.ro/userfiles/smis48659/ghid2.pdf>, precum și <Tabel criteriul 2.5 >, coloana 4, obținut de AMPOR prin scăderea IDUL 2011 urban – IDUL 2011 rural.

Pentru (IDUL 2011 urban - IDUL 2011 rural) calculate pe județ mai mic decât 10, se vor acorda un punct.

Pentru (IDUL 2011 urban - IDUL 2011 rural) calculate pe județ între 10 inclusiv și 20 inclusiv, se vor acorda două puncte.

Pentru (IDUL 2011 urban - IDUL 2011 rural) calculate pe județ mai mare decât 20, se vor acorda trei puncte.

2.6 Proiectul se propune în localităţi mici – maxim 3 puncte

Se vor folosi rezultatele finale ale recensământului populaţiei şi locuinţelor din 2011.

<Tabelul 50 Populaţia pe sexe şi grupe de vârstă – judeţe, categorii de localităţi, municipii, oraşe şi comune, coloana 1, corespunzătoare populaţiei stabile- ambele sexe>, publicat la adresa: <http://www.recensamantromania.ro/noutati/volumul/>

Pentru proiecte ce se propun în localități cu mai puțin de 3000 de locuitori se vor acorda trei puncte.

Pentru proiecte ce se propun în localități cu populație cuprinsă între 3000 de locuitori inclusiv și 4000 de locuitori inclusiv se vor acorda două puncte.

Pentru proiecte ce se propun în localități cu populație cuprinsă între 4001 de locuitori inclusiv și 5000 inclusiv de locuitori se va acorda un punct.

Proiecte ce se propun în localități cu populație mai mare de 5000 de locuitori se punctează zero puncte.

2.7 Adecvarea investiţiei la structura demografică, economică şi socială a judeţului (se notează A sau B sau C, în funcţie de tipul de centru obiect al proiectului; Dacă se face mai mult de un tip de centru se notează fiecare şi se face media aritmetică).

Se evaluează fiecare tip de centru social propus prin proiect astfel:

A. Pentru unităţi de îngrijire la domiciliu: procentul persoanelor vârstnice ce au dificultăţi în desfăşurarea activităţii curente şi nu beneficiază de ajutorul nici unei persoane faţă de total persoane vârstnice, pe localitate – (în localitatea în care se propune investiția).

Au fost folosite rezultatele finale ale recensământului populaţiei şi locuinţelor din 2011.

Tabelul 50 „Populaţia pe sexe şi grupe de vârstă – judeţe, categorii de localităţi, municipii, oraşe şi comune”, disponibil la adresa: <http://www.recensamantromania.ro/noutati/volumul/>, precum şi <tab\_2. Persoane de 65 ani si peste care au dificultati in desfasurarea zilnica a activitatii curente pe judete si localitati , la 20 octombrie 2011>, au fost prelucrate de AMPOR şi a fost obţinut procentul persoanelor vârstnice ce au dificultăţi în desfăşurarea activităţii curente şi nu beneficiază de ajutorul nici unei persoane faţă de total persoane vârstnice pentru fiecare localitate. Rezultatul prelucrării tabelelor se regăsește în coloana a 5-a din <Tabel criteriul 2.7 A>, anexă la prezentul ghid. Datele coloanei a 5-a vor fi folosite pentru stabilirea puntajului astfel:

Pentru un procent mai mare sau egal cu 25%, se vor acorda trei puncte.

Pentru un procent mai mare sau egal cu 15% și mai mic de 25% se vor acorda două puncte.

Pentru un procent mai mare sau egal cu 10% și mai mic de 15% se va acorda un punct.

Pentru un procent mai mic de 10% se puntează cu zero puncte.

B. Pentru cantine sociale: procentul populaţiei de peste 65 de ani fără pensie şi fără loc de muncă din total populaţie de peste 65 de ani pe localitate – (localitatea în care se propune investiția).

Media pe țară este aproximativ 3,64%.

Au fost folosite rezultatele finale ale recensământului populaţiei şi locuinţelor din 2011. Tabelul <tab\_1. populatia activa si inactiva de 65 ani si peste pe sexe, judete si localitati, la 20 octombrie 2011>, disponibil la adresa: <http://www.inforegio.ro/ro/por-2014-2020/ghiduri-specifice-2014-2020.html>, a fost prelucrat de AMPOR şi a fost obţinut procentul populaţiei de peste 65 de ani fără pensie şi fără loc de muncă din total populaţie de peste 65 de ani, pentru fiecare localitate. Rezultatul prelucrării tabelului se regăsește în coloana a 15-a a <Tabel criteriul 2.7 B>, anexă la prezentul ghid. Datele coloanei a 15-a vor fi folosite pentru stabilirea puntajului astfel:

Pentru un procent mai mare sau egal cu 20%, se vor acorda trei puncte.

Pentru un procent mai mare sau egal cu 10% și mai mic de 20% se vor acorda două puncte.

Pentru un procent mai mare sau egal cu 3,64 % și mai mic de 10% se va acorda un punct.

Pentru un procent mai mic de 3,64% se va puncta cu zero puncte.

C. Pentru centre de zi: procentul populaţiei de peste 65 de ani, care nu are dificultăţi în activitatea curenta din total populatie de 65 de ani şi peste, calculat pe judet, este mai mare decât media pe tara (85,95).

Media pe ţară este de 85,95 %. Se vor puncta proiectele din localitățile în care se înregistrează valori mai mari.

Tabelul 50 „Populaţia pe sexe şi grupe de vârstă – judeţe, categorii de localităţi, municipii, oraşe şi comune”, disponibil la adresa: <http://www.recensamantromania.ro/noutati/volumul/>, precum şi <tab\_2. Persoane de 65 ani si peste care au dificultati in desfasurarea zilnica a activitatii curente pe judete si localitati , la 20 octombrie 2011>, disponibil la adresa: <http://www.inforegio.ro/ro/por-2014-2020/ghiduri-specifice-2014-2020.html>, au fost prelucrate de AMPOR şi a fost obţinut procentul persoanelor vârstnice ce nu au dificultăţi în desfăşurarea activităţii curente din totalul persoanelor vârstnice pentru fiecare localitate. Rezultatul prelucrării tabelelor se regăsește în coloana a 3-a din <Tabel criteriul 2.7 C>, anexă la prezentul ghid. Datele coloanei a 3-a vor fi folosite pentru stabilirea puntajului astfel:

Pentru un procent mai mare de 95 % și mai mic sau egal cu 99,99%, se vor acorda trei puncte.

Pentru un procent mai mare de 90% și mai mic sau egal cu 95%, se vor acorda două puncte.

Pentru un procent mai mare sau egal cu 85.95% și mai mic sau egal cu 90%, se va acorda un punct.

Pentru un procent mai mic de 85,95% se va puncta cu zero puncte.

Dacă prin proiect se propune mai mult de un centru se evaluează fiecare tip de centru, după specificul său şi apoi se face media aritmetica. Rezultatul obţinut astfel va fi punctajul final al acestui subcriteriu.

2.8 Proiectul se adresează comunităţilor cu pondere mare de populaţie de etnie romă în localitate (localitatea în care se propune investiția) – maxim 4 puncte

Au fost folosite rezultatele finale ale recensământului populaţiei şi locuinţelor din 2011.

Tabelul 8 „Populatia stabila dupa etnie - județe, municipii, orașe, comune”, publicat la adresa:

<http://www.inforegio.ro/ro/por-2014-2020/ghiduri-specifice-2014-2020.html>, a fost prelucrat de AMPOR și s-a obținut procentul populației de etnie rromă din total populație pe localitate. Acesta se regăsește în coloana a 25-a din <Tabel criteriul 2.8>.

Punctajul va fi acordat astfel:

Pentru un procent mai mare sau egal cu 20 % se vor acorda patru puncte.

Pentru un procent mai mare sau egal cu 10% și mai mic de 20%, se vor acorda două puncte.

Pentru un procent mai mic de 10% se va puncta cu zero puncte.

1. Calitatea şi maturitatea proiectului – maxim 25 puncte după cum urmează:

În cadrul acestui criteriu se va evalua atât calitatea cât și maturitatea proiectului.

Partea referitoare la maturitate va fi apreciată în funcție de stadiul mai avansat sau mai puțin avansat al parcurgerii etapelor necesare pentru realizarea lucrărilor astfel:

Dacă la depunere sunt prezentate doar documentele ce constituie minimul obligatoriu, respectiv Documentația de avizare a lucrărilor de intervenție sau Studiul de fezabilitate și certificatul de urbanism, nu se vor acorda puncte.

Dacă se prezintă și alte documente suplimentare față de documentația minimă obligatorie, se va acorda punctaj astfel:

* pentru contractul pentru execuţia Proiectului Tehnic – total puncte acordate: două
* pentru proiectul tehnic și detaliile de execuție – total puncte acordate: trei
* autorizația de construire – total puncte acordate: patru
* contractul de lucrări – total puncte acordate: cinci

Partea referitoare la calitatea documentației tehnico-economice va fi apreciată în funcție de următoarele criterii:

a. Soluțiile functionale, tehnologice, constructive si economice prezentate în DALI/SF sau PT după caz, conduc la realizarea obiectivului de investitie cu respectarea cerintelor specifice clasei de importanta a constructiei – cinci puncte

b. Soluțiile prezentate în DALI/SF sau PT după caz, sunt coerente și corelate, în documentele specifice, din perspectiva indeplinirii cerințelor fundamentale aplicabile cf legii 10/1995 privind calitatea în construcții, cu modificările și completările ulterioare – cinci puncte

c. Costurile sunt realiste (corect estimate. Estimările vor ține cont de încadrările materialelor în clase de calitate, de marcajul CE, etc. Ex. Evaluarea prețului materialelor folosite pentru anvelopare va ține cont de încadrarea în clasele de comportament la foc stabilite de Regulamentul delegat 364 din 2016 privind clasificarea comportamentului la foc al produselor pentru construcții), suficiente şi necesare pentru implementarea proiectului. Costurile pe unitatea de resurse utilizate sunt realiste din punctul de vedere al evaluatorului şi justificate de catre solicitant prin citarea unor surse independente si verificabile (statistici oficiale, preţuri standard etc.) sau prin rezultatele unei cercetari de piaţă efectuate de solicitant, minim trei oferte de preţ. Se vor utiliza şi informaţiile cuprinse în Nota privind încadrarea în standardele de cost – cinci puncte

d. Valoarea categoriilor de lucrări din devizul pe obiect este stabilita in proporție de 100%, pe baza cantităţilor de lucrări şi a preţurilor acestora – patru puncte

e. Cheltuielile respectă pragurile pentru anumite capitole de cheltuieli, conform Ghidului solicitantului. Bugetul este calculat corect. Bugetul este corelat cu devizul general şi devizele pe obiecte. Exista corelare intre buget, sursele de finantare și activitățile proiectului – un punct

1. Respectarea principiilor privind dezvoltarea durabilă, egalitatea de şanse, de gen și nediscriminarea

Punctajul este cumulativ și totalizează 10 puncte. Punctajul se va acorda astfel:

* 1. Dacă proiectul prevede implicarea persoanelor vârstnice sau cu dizabilităţi în calitate de angajaţi/colaboratori/voluntari se vor acorda trei puncte. Implicarea deja existentă se dovedește cu contract de muncă/colaborare/voluntariat, după caz. Pentru implicarea ulterioară perioadei de implementare, a se vedea clauza contractuală de la alin 11 din clauzele specifice prezentului apel.
  2. Dacă proiectul prevede folosirea eficientă a oricărei resurse (apă, aer, lumină, energie), se vor acorda patru puncte. Criteriul se consideră îndeplinit dacă solicitantul de finanțare dovedește una dintre certificările de mediu: ISO 14001, EMAS, sau dacă proiectul prevede folosirea sistemelor de management al clădirii (BMS).
  3. Folosirea unor materiale incombustibile pentru anvelopare – trei puncte

1. Complementaritatea investițiile realizate din Programul Operațional Capital Uman sau alte surse de finanțare - maxim 5 puncte

Solicitantul de finanţare prezintă situația în cererea de finanțare, secțiunea Justificare, precum și printr-o fișă de proiect.

Solicitantul de finanţare prezintă intenția de a depune un proiect pe POCU sau arată că derulează sau a derulat investiții din alte surse de finanțare, în vederea asigurării/ perfecționării/ salarizării personalului ce va acorda serviciile sociale în infrastructura obiect al proiectului

Informațiile necesare solicitantului de finanțare POR pentru pregătirea proiectului POCU se găsesc la adresa: <http://www.fonduri-ue.ro/pocu-2014#implementare-program>

A se vedea și clauza contractuală prin care se precizează că în cazul în care nu se obține licența provizorie și apoi licența de funcționare, finanțarea POR se va retrage. Din această perspectivă proiectul complementar POCU pentru asigurarea resursei umane la standardele cerute pentru obținerea licenței este foarte important și oferă un sprijin suplimentar pentru asigurarea acordării serviciilor sociale în clădirea ce constituie obiectul proiectului POR.

1. Capacitatea financiară și operațională a solicitantului – maxim 20 puncte
   1. Capacitatea financiară – maxim 10 puncte

În scopul evaluării capacităţii financiare se vor calcula după cum sunt descrise în continuare elementele în funcţie de care va fi evaluat proiectul la acest criteriu. Datele ce se vor folosi pentru calcul, vor fi datele ce se regăsesc în documentele financiare ataşate cererii de finanţare, enumerate în continuare și la secțiunea 4.1 Anexele obligatorii la cererea de finanțare, punctul 6 <Situaţiile financiare anuale ale solicitantului /partenerului/partenerilor, după caz, aferente exercițiului fiscal anterior depunerii cererii de finanțare>.

* Solicitantul demonstrează că poate atrage resurse suplimentare, înregistrând un grad total de îndatorare scăzut

Gradul de îndatorare ≤ 20% - 5 puncte

20% < Gradul de îndatorare ≤30% - 3 punct

Gradul de îndatorare > 30% - 0 puncte

Pentru UAT – uri, gradul de îndatorare se calculează conform art. 1, alin. (5)^1 din Anexa 1 Norme şi proceduri din 10 ianuarie 2007 privind autorizarea contractării sau garantării de împrumuturi de către unităţile administrativ-teritoriale, la HG 9/2007.

Documentele solicitate:

1. Bilant - ultimul exercițiu financiar încheiat;

2. Contul de rezultat patrimonial - ultimul exercițiu financiar încheiat;

3. Contul de executie bugetara - ultimul exercițiu financiar încheiat (Anexa Contul de execuţie a bugetului: venituri şi cheltuieli)

4. Indicatori Execuție bugetara anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. (2^1) si ale art. 76^1 alin. (1 lit. e) din Legea nr. 273/2006 privind finantele publice locale”) - ultimul exercițiu financiar încheiat;

5. Anexa nr. 1.3 la norme şi proceduri, Calculul gradului de îndatorare- ultimul exercițiu financiar încheiat;

6. Alte documente care sa sustina informațiile suplimentare solicitate - dacă este cazul;

Pentru ONG – uri, gradul de îndatorare se calculează conform HG nr. 1 din 6 ianuarie 2016 pentru aprobarea Normelor metodologice de aplicare a Legii nr. 227/2015 privind Codul fiscal – art 24 lit. e).

Perioada de referinţă a acestui indicator este ultimul an financiar încheiat.

* Solicitantul demonstrează că dispune de un grad ridicat de autofinanţare din veniturile proprii:

Grad de autofinanţare mai mic decat 30% 0 puncte

30% ≤ Grad de autofinanţare <40% 2 punct

40% ≤ Grad de autofinanţare <50% 3 puncte

Grad de autofinanţare mai mare sau egal cu 50% 5 puncte

APL: Grad de autofinanţare = Venituri proprii încasate / Venituri totale încasate (%)

ONG: (Venituri din cotizaţiile membrilor şi contribuţiile băneşti sau în natură ale membrilor şi simpatizanţilor + Venituri din activitati economice) / Venituri totale

Perioada de referinţă a acestui indicator este ultimul an financiar încheiat.

Pentru subcriteriul 6.1, punctele a şi b, în cazul parteneriatelor, în care cofinanţarea este asigurată de mai mulţi parteneri, punctajul se va calcula astfel: fiecare partener ce participă la asigurarea cofinanţării, va fi punctat individual, iar punctajul parteneriatului va fi media ponderată a punctajelor obţinute individual. Ex.: Parteneriatul format din partenerul 1 (P1), partener 2 (P2), ....partenerul n (Pn), va fi punctat astfel: considerând X1, X2...Xn cota de participare la cofinanţare a fiecărui partener (X1+X2+.....Xn=100% din cofinanţarea asigurată de solicitantul parteneriat), şi p1, p2.........pn, punctajele obţinute individual de fiecare partener ce participă la asigurarea cofinanţării, punctajul final va fi: p=p1\*X1+ p2\*X2 + .....pnXn.

* 1. Capacitate operaţională (a+b+c+d1 (sau d2)+e) – maxim 10 puncte

În scopul evaluării capacităţii operaţionale a solicitantului se vor lua în considerare licenţele provizorii sau de funcţionare (în termenul de valabilitate) pe care le deţine solicitantul sau oricare dintre parteneri, experienţa în management a solicitantului şi personalul calificat care va lucra in cadrul infrastructurii finanțate:

a.Solicitantul are o strategie clară pentru monitorizarea implementării proiectului; există o repartizare clară a sarcinilor în acest sens – 1 punct

b.Solicitantul are proceduri şi un calendar al activităţilor de monitorizare – 1 punct

c.Echipa de proiect propusă are experienţa, competenţele profesionale şi calificările necesare pentru domeniul în care se încadrează proiectul – 1 puncte

d1. Solicitantul de finanţare dovedeşte experienţă în furnizarea cel puțin a unuia dintre tipurile de servicii sociale ce vor fi furnizate în cadrul infrastructurii finanțate – 4 puncte

SAU

d2. Solicitantul dovedeşte experienţă în furnizarea cel puțin a unui tip de serviciu social, altul decât cele ce vor fi furnizate în cadrul infrastructurii finanțate – 2 puncte

e. Solicitantul de finanţare dispune/va dispune de personal ce va lucra în infrastructura finanţată – 3 puncte. Solicitantul va furniza informațiile necesare în secțiunea 12 Sustenabilitate din cererea de finanțare.

În cazul în care un subcriteriu va fi punctat cu 0 puncte, procesul de selecție va continua, în funcţie **de punctajul final obţinut.**

## Eligibilitatea cheltuielilor

**Reguli generale de eligibilitate a cheltuielilor**

Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399/ 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

Conform HG nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, o cheltuială este eligibilă pentru cofinanţare (rambursare în limita stabilită) în cadrul POR 2014-2020, dacă îndeplineşte cumulativ următoarele criterii:

1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare;
2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
3. să fie în conformitate cu prevederile programului;
4. să fie în conformitate cu contractul de finanţare, încheiat între autoritatea de management sau organismul intermediar şi beneficiar;
5. să fie rezonabilă şi necesară realizării operaţiunii;
6. să respecte prevederile legislaţiei Uniunii Europene şi naţionale aplicabile;
7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
8. să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

Luând în considerare cele menţionate, pentru stabilirea eligibilităţii/ne-eligibilităţii cheltuielilor aferente se vor lua în considerare şi încadrările pe liniile bugetare următoare:

**Categorii de cheltuieli eligibile în cadrul acestui apel de proiecte:**

**Capitolul 1 - Cheltuieli pentru amenajarea terenului**

1.1 Cheltuieli pentru amenajarea terenului

Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază).

1.2 Cheltuieli cu amenajări pentru protecţia mediului şi aducerea la starea iniţială

Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi.

**Capitolul 2 - Cheltuieli pentru asigurarea utilităților necesare obiectivului**

2.1 Cheltuieli pentru asigurarea utilităților necesare obiectivului

Se includ cheltuielile aferente asigurării cu utilităţile necesare funcţionării obiectivului de investiţie, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drumuri de acces, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi.

**Capitolul 3 - Cheltuieli pentru proiectare și asistență tehnică**

Cheltuielile pentru proiectare şi asistenţă tehnică sunt eligibile cumulat, în limita a 10% din valoarea cheltuielilor eligibile finanţate în cadrul Capitolului 4. „Cheltuieli pentru investitia de baza” şi detaliate dupa cum urmeaza:

3.1 Studii de teren

Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie.

3.2 Taxe pentru obținerea de avize, acorduri și autorizații

Se includ cheltuielile pentru:

a) obţinerea/prelungirea valabilităţii certificatului de urbanism;

b) obţinerea/prelungirea valabilităţii autorizaţiei de construire/desfiinţare;

c) obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.;

d) obţinerea certificatului de nomenclatură stradală şi adresă;

e) întocmirea documentaţiei, obţinerea numărului cadastral provizoriu şi înregistrarea terenului în cartea funciară;

f) obţinerea acordului de mediu;

g) obţinerea avizului P.S.I.;

h) alte avize, acorduri şi autorizaţii.

3.3 Proiectare și inginerie

Se includ cheltuielile pentru elaborarea tuturor fazelor de proiectare (studiu de fezabilitate/DALI, proiect tehnic şi detalii de execuţie), pentru plata verificării tehnice a proiectării şi pentru plata elaborării auditului energetic (inclusiv al certificatului de performanţă energetică a clădirii), precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament).

Pentru lucrările de intervenţii la construcţii existente sau pentru continuarea lucrărilor la obiective începute şi neterminate, se includ cheltuielile efectuate pentru expertizarea tehnică.

3.4 - Consultanță

Se includ cheltuielile efectuate, după caz, pentru:

a) plata serviciilor de consultanţă la elaborarea cererii de finanțare si a tuturor studiilor necesare intocmirii acesteia;

b) plata serviciilor de consultanţă în domeniul managementului proiectului

c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul

3.5 Asistență tehnică

Se includ cheltuielile efectuate, după caz, pentru:

a) asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului).

b) plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

**Capitolul 4 - Cheltuieli pentru investiția de bază**

4.1 cheltuieli pentru construcții și instalații

Se cuprind cheltuielile aferente execuţiei tuturor obiectelor cuprinse în obiectivul de investiţie:

• Cheltuieli pentru clădiri, construcţii speciale (gospodării anexă la cantinele sociale, locuri de parcare aferente şi necesare derulării activităţii infrastructurii sociale, locuri de parcare destinate persoanelor cu dizabilităţi, în incinta obiectului proiectului - [[2]](#footnote-2)cu respectarea art. 65 alin. 1 din Legea 488/2006 privind protecţia şi promovarea drepturilor persoanelor cu handicap, republicată cu modificările şi completările ulterioare; cheltuieli pentru amenajarea de parcări pentru biciclete în incinta obiectului proiectului, împrejmuire, amenajare peisagistica, alei/cale de acces care se execută pe amplasamentul delimitat din punct de vedere juridic al proiectului.)

• Cheltuieli pentru utilităţile generale ale obiectivului, instalaţii aferente construcţiilor, precum instalaţii electrice, sanitare, de alimentare cu gaze naturale, alimentare cu apă, canalizare, instalaţii de încălzire, ventilare, climatizare, instalaţii pentru valorificarea surselor neconvenţionale de energie, P.S.I., siguranţă la foc, antiefracţie, telecomunicaţii şi alte tipuri de instalaţii impuse de destinaţia obiectivului.

Cheltuielile se desfăşoară pe obiecte de construcţie, iar delimitarea obiectelor se face de către proiectant.

Cheltuielile aferente fiecărui obiect de construcţie sunt estimate prin devizul pe obiect.

4.2 Dotări (se includ utilaje, echipamente tehnologice şi funcţionale cu şi fără montaj, dotări)

Se cuprind cheltuielile pentru:

a)achiziționarea de bunuri pentru dotarea infrastructurii serviciilor socilale precum: dotări P.S.I., dotări de uz gospodăresc, dotări privind protecţia muncii, cheltuieli pentru achiziţionarea dotarilor si a echipamentelor de specialitate- cf. standarde speficice serviciilor sociale ce se vor acorda, cheltuieli pentru achiziţionarea şi instalarea de sisteme şi echipamente pentru persoane cu dizabilităţi;

b) achiziționării mobilierului pentru dotarea infrastructurii serviciilor sociale;

c) achiziționării echipamentelor IT necesare desfășurării în condiții optime a activităților aferente furnizării de servicii sociale respective;

d) dotari exterioare care se monteaza pe amplasamentul delimitat din punct de vedere juridic al proiectului (bănci, coșuri de gunoi, pergole, dotari pentru petrecerea timpului liber);

Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.

Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic.

Se cuprind cheltuielile pentru procurarea de bunuri care, conform legii, intră în categoria mijloacelor fixe și/sau a obiectelor de inventar, sunt necesare implementarii proiectului şi respectă prevederile contractului de finanţare.

Cheltuielile se desfăşoară pe obiecte de construcţie.

4.3 Active necorporale

Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how.

**Capitol 5 – Alte cheltuieli**

5.1 Organizare de șantier

5.1.1 cheltuieli pentru lucrări de construcții și instalații aferente organizării de șantier

Se cuprind cheltuielile aferente construirii provizorii sau amenajării la construcţii existente pentru vestiare pentru muncitori, grupuri sanitare, rampe de spălare auto, depozite pentru materiale, fundaţii pentru macarale, platforme tehnologice, reţele electrice de iluminat şi forţă, căi de acces, branşamente/racorduri la utilităţi, împrejmuiri, panouri de prezentare, pichete de incendiu. Se includ, de asemenea, cheltuielile de desfiinţare de şantier, inclusiv cheltuielile necesare readucerii terenurilor ocupate la starea lor initiala la terminarea executiei lucrărilor.

5.1.2 Cheltuieli conexe organizării de șantier

Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, inchirieri de vestiare/barăci/containere/grupuri sanitare, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza şantierului, chirii pentru ocuparea temporară a domeniului public.

5.2 - Comisioane, cote, taxe

5.2 Cheltuieli pentru comisioane, cote, taxe

Se cuprind, după caz: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare.

5.3 - Cheltuieli diverse și neprevăzute

Cheltuieli diverse şi neprevăzute - Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse la Capitolul 1, Capitolul 2 şi Capitolul 4.

Din procentul stabilit se acoperă, după caz, cheltuielile rezultate în urma modificărilor de soluţii tehnice, cantităţi suplimentare de lucrări, utilaje sau dotări ce se impun pe parcursul derulării investiţiei, precum şi cheltuielile de conservare pe parcursul întreruperii execuţiei din cauze independente de autoritatea contractantă.

Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei.

**Capitolul 6 Cheltuieli de informare și publicitate**

6.1 Cheltuieli de informare și publicitatea pentru proiect, care rezultă din obligațiile beneficiarului

Se cuprind cheltuielile cu activităţile obligatorii de informare şi publicitate stipulate în contractul de finanţare, în limita maxima a 10 000 (inclusiv TVA) lei.

6.2 Cheltuieli cu activitatile de marketing si promovare a obiectivului finantat

Se cuprind cheltuieli pentru realizarea site-ului centrului de servicii sociale obiect al proiectului, precum şi pentru accesibilizarea acestuia la nevoile persoanelor cu dizabilităţi, în limita maxima a 10.000 lei.

**Capitolul 7 Cheltuieli cu auditul financiar extern pentru proiect**

7.1 Cheltuieli cu auditul financiar extern pentru proiect

Se cuprind cheltuielile cu auditul financiar extern, in limita a 5000 (inclusiv TVA) lei trimestrial (aferente activitatilor ce pot fi auditate in trimestrul respectiv).

Fiecare raport de audit confirma ca au fost verificate cheltuielile cuprinse in cererile de rambursare si acestea sunt:

•            necesare pentru realizarea proiectului,

•             sunt  prevăzute în contractul încheiat cu beneficiarul proiectului

•             sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente, cu modificările și completările ulterioare);

•             sunt efectuate şi plătite de beneficiar sau partenerii săi;

•             cheltuielile au fost plătite pe parcursul perioadei de eligibilitate

•             sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare.

•             Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în functie de tipul beneficiarului , si codul SMIS al proiectului

•             cheltuielile decontate sunt in conformitate cu propunerile tehnice si financiare ofertate (se verifica preturile unitare si cantitatile decontate)

•             beneficiarii vor derula fondurile aferente pre-finanţării proiectelor prin conturi separate deschise special pentru proiect.

•             beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.

**Capitolul 8 Cheltuieli cu achizitia de mijloace de transport (daca este cazul)**

Se cuprind cheltuieli cu achizitia de mijloace de transport în limita a 15 000 euro, fără TVA.

8.1 cheltuieli cu achiziția de mijloace de transport

Se cuprind cheltuielile cu achiziţia autovehiculelor necesare serviciilor de îngrijire la domiciliu şi/sau a serviciilor de distribuire a hranei calde şi reci. Autovehiculele respective trebuie să fie adaptate scopului pentru care se achiziţionează, respectiv transportul hranei calde la domiciliu sau transportul persoanelor fără autonomie de deplasare pentru situaţiile în care persoanele respective necesită insoţire, în conformitate cu specificaţiile standardelor de servicii sociale pe care trebuie să le îndeplinească unitatea/centrul/cantina respectivă.

Limitele procentuale prevazute pentru anumite categorii de cheltuieli se aplica la valoarea cheltuielilor incluse in bugetul proiectului la data semnarii contractului de finantare.

Taxa pe valoarea adăugată nedeductibilă aferentă cheltuielilor eligibile este eligibilă.

3.4.2 Cheltuieli neeligibile:

- cheltuieli pentru achiziţia de teren cu sau fără construcţii

- cheltuieli pentru achiziţionarea consumabilelor;

- cheltuielile privind costuri administrative;

- cheltuielile de personal;

- cheltuieli financiare, respectiv prime de asigurare, taxe, comisioane, rata și dobânzi aferente creditelor;

- cheltuielile privind costurile de funcționare si intretinere a obiectivelor finanțate prin proiect;

- contribuţia in natura;

- amortizarea;

- cheltuielile cu leasingul

- achiziţia de echipamente şi autovehicule sau mijloace de transport second-hand;

- taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul.

- amenzi, penalităţi, cheltuieli de judecată şi cheltuieli de arbitraj;

- cheltuielile aferente activităţilor prevăzute la art. 3 alin. (3) din Regulamentul (UE) nr. 1.301/2013;

- cheltuielile efectuate peste plafoanele specifice stabilite de prezentul ghid al solicitantului

# Completarea cererii de finanțare

Modalitatea de depunere a proiectelor:

Cererile de finanțare depuse prin sistemul MySMIS, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat, după caz, sau a persoanei împuternicite de către acesta, dacă este cazul. Declaraţiile reprezentantului legal al solicitantului şi certificarea aplicaţiei pot fi semnate astfel:

* Olograf de către reprezentantul legal al solicitantului şi electronic de către persoana împuternicită. Pentru certificarea aplicaţiei se va avea în vedere Modelul M - Certificarea aplicaţiei din Ghidul General.

sau

* Electronic de către reprezentantul legal al solicitantului;

În cazul proiectelor implementate în parteneriat, declaraţiile reprezentanţilor legali ai partenerilor vor fi semnate olograf de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

Documentele anexate vor fi scanate integral, denumite corespunzător, ușor de identificat și lizibile.

În cadrul cererii de finanţare vor fi descrise şi următoarele elemente:

1) serviciile sociale furnizate actualmente în imobilul obiect al proiectului, precum şi serviciile sociale ce vor fi furnizate în imobilul reabilitat/modernizat/extins/dotat, ca urmare a implementării proiectului;

2) numărul certificatului de acreditare al furnizorului de servicii sociale;

3) numărul fiecărei licenţe de serviciu social, dacă este cazul;

În cadrul *secţiunii din cererea de finanţare, referitoare la respectarea principiilor orizontale,* vor fi detaliate informaţii ce vor sta la baza evaluării proiectului prin prisma criteriului „Respectarea principiilor privind dezvoltarea durabilă, egalitatea de şanse, de gen și nediscriminarea”, din grila ETF, anexă la acest ghid.

## Anexele la depunerea cererii de finanțare

În cadrul prezentului apel de proiecte, cererile de finanțare se vor depune exclusiv prin aplicația

electronică MySMIS, disponibilă la adresa web http://www.fonduri-ue.ro/mysmis, doar în intervalul

menționat la secțiunea 2.2 Depunerea proiectelor, de mai sus. Toate documentele anexate la cererea de finanțare vor fi încărcate în MySMIS, în format PDF, după ce au fost semnate digital. Anexele pot fi încărcate în totalitate la o singură secțiune din cererea de finanțare (spre exemplu, la secțiunea Solicitant, sau fiecare document anexat poate fi încărcat în secțiunea considerată cea mai relevantă de către solicitant.

Pentru prezentul apel de proiecte la depunerea cererii de finanțare se vor anexa:

1. **Documentele statutare ale solicitantului și partenerilor (dacă este cazul):**

* Hotărârea de constituire a consilului local/consiliului judeţean ale solicitantului şi, dacă este cazul, ale partenerilor, și
* Hotărârea Consiliului Județean privind alegerea Președintelui Consiliului Județean, sau documentele statutare doveditoare conform legislației în vigoare la data depunerii cererii de finanțare.
* Hotărârea Consiliului local / Consiliului Judeţean / de înfiinţare a serviciilor publice de asistenţă socială la nivel judeţean sau local, precum şi în cazul parteneriatelor, după caz;
* Hotărârea Consiliului Local de înfiinţare a compartimentului de asistenţă socială;
* Actul constitutiv, statutul asociaţiei, certificatul de înscriere în Registrul asociaţiilor şi fundaţiilor, certificat de înregistrare fiscală, în cazul asociaţiilor şi fundaţiilor;
* Actul de înfiinţare a unităţii/ structurii de cult, în cazul cultelor recunoscute în România, conform reglementărilor specifice fiecărui cult recunoscut în România.
* **Acordul de parteneriat** - dacă este cazul, însoțit de Hotărârile de aprobare a proiectului a fiecărui partener și de dovada selectării transparente a partenerului. Acordul de parteneriat va conține cel puțin informațiile obligatorii stipulate de art 34 alin 4 din Normele metodologice la OUG 40/2015 privind gestionarea financiară a fondurilor europene pentru perioada de programare 2014-2020

1. **Documente privind identificarea reprezentantului legal al solicitantului și partenerilor (dacă este cazul)**;

Document de identificare al reprezentantului legal al solicitantului și al reprezentantului legal al partenerului/partenerilor, dacă este cazul.

1. **Mandatul special autentificat** / împuternicire specială autentificată pentru semnarea anumitor secțiuni din cererea de finanțare (dacă este cazul), conform legii,

Pentru solicitanții de drept public, actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: ordin, decizie, hotărâre etc).

Declarațiile solicitate în nume personal ale reprezentantului legal, alte declarații în nume personal care angajează organizația în relația cu terții precum vor fi semnate numai de către acesta. **Nu se acceptă însușirea și semnarea acestora de către o persoană împuternicită.**

Observație: Dacă la depunere, cererea de finanțare este semnată de  reprezentantul legal al solicitantului/liderului de parteneriat, iar pe parcursul procesului de evaluare, selecție și contractare, se împuternicește o persoană pentru semnarea electronică extinsă a răspunsurilor la solicitările de clarificări, cu respectare prevederilor din secţiunea 2.3, acest document se poate prezenta odată cu răspunsul la respectiva solicitare de clarificări.

1. **Acreditări**

Certificatul de acreditare al solicitantului de finanțare /sau al unui membru al parteneriatului, în cazul în care solicitantul de finanţare este un parteneriat între entităţile eligibile, eliberat în baza prevederilor Legii nr. 197 din 1 noiembrie 2012 privind asigurarea calităţii în domeniul serviciilor sociale;

1. **Situaţiile financiare anuale ale solicitantului /partenerului/partenerilor**, după caz, aferente celui mai recent exercițiu financiar încheiat, înregistrate la Administrația financiară

*Pentru UAT-uri şi alte entităţi publice se vor depune*:

1. Bilant - ultimul exercițiu financiar încheiat;

2. Contul de rezultat patrimonial - ultimul exercițiu financiar încheiat;

3. Contul de executie bugetara - ultimul exercițiu financiar încheiat (Anexa Contul de execuţie a bugetului: venituri şi cheltuieli)

4. Indicatori Execuție bugetara anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. (2^1) si ale art. 76^1 alin. (1 lit. e) din Legea nr. 273/2006 privind finantele publice locale”) - ultimul exercițiu financiar încheiat;

5. Anexa nr. 1.3 la norme şi proceduri, Calculul gradului de îndatorare- ultimul exercițiu financiar încheiat;

6. Alte documente care sa sustina informațiile suplimentare solicitate - dacă este cazul;

*Pentru ONG – uri*:

1. bilanț - ultimul exercițiu financiar încheiat

2. contul rezultatului exercițiului - ultimul exercițiu financiar încheiat

3. Alte documente care sa susțină informațiile suplimentare solicitate, dacă este cazul.

*Pentru unităţi de cult (situaţiile financiare anuale, se exceptează de la cerinţa de a fi înregistrate la Administraţia financiară)*:

1.BILANȚ –- În cazul în care nu există bilanţ, datele din documentele financiare vor fi consolidate de către un expert contabil autorizat în formularul de bilanţ.

2.Registrul jurnal

3.Registrul inventar

1. **Declarația de eligibilitate a solicitantului/partenerului** după caz,
2. **Declaraţia de angajament a solicitantului/partenerului** după caz,
3. **Declarație privind nedeductibilitatea TVA, a solicitantului/partenerului** după caz
4. **Documente privind dreptul de proprietate/concesiune/ administrare**, după caz:

- Pentru proprietate:

* Extras de carte funciară din care să rezulte intabularea sau înscrierea provizorie în cazul proprietății publice, emis cu maxim 30 de zile înaintea depunerii proiectului.
* Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate numerele cadastrale.
* Pentru administrarea aferentă proprietății publice:
* extras de carte funciară din care să reiasă dreptul de administrare aferent proprietății publice
* Actul care conferă dreptul de administrare – pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare
* Pentru concesiune
* Extras de carte funciară din care să rezulte dreptul de concesiune
* Contractul de concesiune – pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare

1. **Documentația tehnico – economică** (DALI /SF, documentele ce fundamentează costurile – vezi și Notă încadrare în standardele de cost - vezi model anexă la prezentul Ghid, expertiză tehnică, audit energetic însoţit de certificatul de performanţă energetică, studii de teren, după caz), plus certificatul de urbanism.

Documentaţia tehnico-economică a obiectivului de investiție a fost elaborată/ revizuită/ reactualizată în termen de maxim doi ani, înainte de data depunerii cererii de finanţare.

Devizul general a fost actualizat în termen de maxim 12 luni înainte de data depunerii cererii de finanţare.

Pentru toate proiectele, documente justificative pentru valorile incluse in devizul general**.** Documentele justificative sunt necesare în etapa de evaluare a proiectului – vezi şi Anexa Grila ETF – criteriul Calitatea documentaţiei tehnico-economice.

Pentru proiectele contractate la faza DALI, beneficiarul are obligația ca în cel mult 2 (două) luni să lanseze în SEAP achiziția pentru proiectul tehnic, iar în termen de maxim 9 (nouă) luni să lanseze achiziția de execuție lucrări, termene calculate de la intrarea în vigoare a contractului de finanțare (sancțiunea în cazul neîndeplinirii obligației fiind rezilierea contractului de finanțare). Vezi și clauza relevantă.

Pentru proiectele contractate la faza PT, beneficiarul are obligația ca în cel mult 2 (două) luni să lanseze achiziția de execuție lucrări, termen calculat de la intrarea în vigoare a contractului (sancțiunea în cazul neîndeplinirii obligației fiind rezilierea contractului de finanțare). Vezi și clauza relevantă.

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare să depună la sediul OI documentațiile de achiziție ale contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

1. **Actul administrativ al autorității competente pentru protecția mediului** (decizia de evaluare inițială sau decizia de încadrare referitor la necesitatea efectuării studiului de impact (emisă în conformitate cu HG nr. 445/2009 privind evaluarea impactului anumitor proiecte publice şi private asupra mediului, cu completările şi modificările ulterioare ) sau clasarea notificării.

Pentru proiectele de investiţii pentru care execuţia de lucrări a fost demarată, și care nu au fost încheiate în mod fizic sau financiar înainte de depunerea cererii de finanțare se va anexa doar clasarea notificării sau după caz, decizia finală emisă de autoritatea competentă privind evaluarea impactului asupra mediului.

1. **Hotărârea solicitantului/hotătârile partenerilor de aprobare a indicatorilor tehnico-economici**;
2. **Devizul general** întocmit în conformitate cu legislația aplicabilă în vigoare.
3. **Lista de echipamente și/sau lucrări și/sau servicii** cu încadrarea acestora pe secțiunea de cheltuieli eligibile /ne-eligibile

Se va anexa lista de echipamente și/sau lucrări și/sau servicii, evidenţiindu-se cheltuielile eligibile şi neeligibile (conform Model), iar informaţiile vor fi corelate cu bugetul proiectului, cu devizul general şi cu devizele pe obiecte.

1. **Notă privind încadrarea în standardele de cost**

**Documente suplimentare:**

Mai pot fi atașate și alte documente al căror rol este de a demonstra o anumită calitate a proiectului, care va fi luată în considerarea în etapa de evaluare tehnică și financiară a proiectului.

1. Pentru demonstrarea maturității proiectului se mai pot atașa următoarele documente, după caz:

* Pentru cazul în care este semnat contractul de servicii de proiectare a Proiectului Tehnic, se va prezenta contractul de servicii de proiectare pentru PT+DDE.
* Pentru cazul în care Proiectul tehnic și detaliile de execuție, a fost întocmit și recepționat se va depune Proiectul tehnic și detaliile de execuție în cadrul documentației tehnico-economice, urmând ca evaluarea tehnică și financiară să se realizeze în baza acestuia.
* Pentru cazul în care Autorizaţia de Construire este emisă, se va prezenta Autorizaţia de construire.
* Pentru cazul în care contractul de lucrări este semnat, se va prezenta contractul de lucrări

Pentru proiectele de investiţii pentru care execuţia de lucrări a fost demarată după 1 ianuarie 2014, însă proiectele nu s-au încheiat în mod fizic sau financiar înainte de depunerea cererii de finanțare:

* Toate actele adiţionale la contractul de lucrări;
* Procesul verbal de recepţie parţială a lucrărilor;
* Raportul privind stadiul fizic al investiției, însoțit de devizele detaliate, asumate de către reprezentantul legal al solicitantului, de către dirigintele de şantier şi de către constructor
* Hotărârea de aprobare a proiectului.

1. Licenţele provizorii sau de funcţionare – numai dacă există - deţinute de solicitant sau oricare dintre parteneri, după caz. Licenţele respective vor demonstra experienţa solicitantului în furnizarea tipului de serviciu social ce va fi furnizat în cadrul proiectului, sau experienţă în furnizarea altui tip de serviciu social şi va fi evaluat ca atare (vezi şi grila de evaluare tehnico – financiară: Grila ETF – criteriul 6.2 Capacitate operaţională, punctele d1 şi d2).
2. Fișa de proiect POCU - pentru proiectele complementare ce vor fi depuse pentru finanțare prin Programul Operaţional Capital Uman.
3. Contracte de muncă / colaborare / voluntariat – dacă este cazul pentru punctarea criteriului <4.1: Proiectul prevede implicarea persoanelor vârstnice sau cu dizabilităţi în calitate de angajaţi/colaboratori/voluntari>.
4. Adeverinţă emisă de Agenţia Judeţeană de Plăţi şi Inspecţie Socială – prin care se va demonstra că în localitatea respectivă mai funcționează sau nu un alt centru de servicii sociale în general sau pentru persoane vârstnice.

Cererea de finanțare cu toate anexele ei, trebuie să fie întocmită în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

Existența și conformitatea cererii de finanțare, inclusiv a anexelor solicitate face obiectul verificării preliminare a cererii de finanțare, efectuate de Organismul intermediar POR. Grila de verificare preliminară este prezentată în Anexa Grila CAE, la prezentul ghid.

Documentele suplimentare au rolul de a sprijini evaluarea tehnică și financiară. Vezi și anexa Grila ETF la prezentul ghid.

Documentele încărcate în aplicația MySMIS, ca parte din cererea de finanțare, trebuie să fie lizibile și

complete. Se recomandă așadar, o atenție sporită la scanarea anumitor documente (e.g. planșe,

schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

## Anexele la momentul contractării cererii de finanţare

Dacă proiectul este acceptat pentru finanțare (i.e. a parcurs cu succes etapele de verificare preliminară și evaluare tehnică și financiară), solicitantul va trebui să prezinte în etapa precontractuală:

1. Modificări la actele constitutive/statut ale solicitantului și/sau partenerilor (dacă este cazul)

*În cazul în care există modificări la documentele statutare anexate la cererea de finanțare acestea se vor anexa la documentația de contractare, sau se vor transmite documentele statutare consolidate. Documentele se depun în copie conformă cu originalul.*

1. Cele mai recente situații financiare încheiate ale solicitantului și partenerilor (dacă este cazul)

*În cazul în care pe parcursul procesului de evaluare și selecție intervine încheierea unui an fiscal și termenul limită de depunere a situațiilor financiare a anului respectiv, se vor anexa ultimele situații financiare încheiate. Documentele se depun în copie conformă cu originalul.*

1. Modificări asupra declarațiilor pe proprie răspundere anexate la depunerea cererii de finanțare, modificări asupra acordului de parteneriat, asupra declarației de angajament, precum și asupra mandatului special (dacă este cazul).

Toate declarațiile și mandatul special vor fi semnate digital.

Acordul de parteneriat va respecta ultima formă a bugetului proiectului.

1. Plan de încadrare în teritoriu – pentru acest apel de proiecte, acest document se depune numai pentru proiectele al căror grad de maturitate constă în faptul că deja au obținut și au depus autorizația de construire ca anexă la cererea de finanțare - planşă pe suport topografic vizat de oficiul judeţean de cadastru, şi publicitate imobiliară, întocmit în conformitate cu prevederile Legii 50/1991 cu modificările și completările ulterioare.
2. Certificat de atestare fiscală, referitor la obligațiile de plată la bugetul local și bugetul de stat,

Certificatul de atestare fiscală trebuie să fie în termen de valabilitate şi trebuie să dovedească faptul că solicitantul a achitat obligaţiile de plată nete către bugetul de stat și respectiv bugetul local în ultimul an calendaristic / în ultimile 6 luni, în cuantumul stabilit de legislaţia în vigoare.

În cazul parteneriatelor toţi membrii parteneriatului vor prezenta acest document.

1. Certificatul de cazier fiscal al solicitantului.

Certificatul de cazier fiscal trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document.

1. Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul). În cazul parteneriatelor toţi membrii parteneriatului vor prezenta acest document.
2. Documentele privind dreptul de proprietate actualizate /concesiune/administrare, dacă este cazul – extras de carte funciară actualizat - emis cu cel mult 30 de zile calendaristice înaintea depunerii documentelor la sediul ADR.

Nu se acceptă modificarea locului/amplasamentului de implementare a activităților proiectelor care implică realizarea de lucrări de construcție cu autorizație de construire.

1. Hotărârea de aprobare a proiectului în conformitate cu ultima forma a bugetului rezultat în urma etapei de evaluare și selecție

În conformitate cu declarația de angajament, precum și cu ultima formă a bugetului se va transmite hotărârea de aprobare a proiectului emisă de organele de conducere ale solicitantului.

Pentru proiectele de investiţii pentru care execuţia de lucrări a fost demarată, însă proiectele nu au fost încheiate în mod fizic sau financiar înainte de depunerea cererii de finanțare, hotărârea de aprobare a bugetului proiectului va cuprinde inclusiv identificarea şi asumarea suportării din bugetul propriu al corecţiilor ce pot fi identificate în procedura de verificare a achiziţiei.

1. Decizia finală (acordul de mediu) emisă de autoritatea competentă privind evaluarea impactului asupra mediului, dacă este cazul.

Este cazul atunci când la depunere s-a prezentat decizia de încadrare în procedura de evaluare a impactului asupra mediului și în decizia de încadrare s-a stabilit că proiectul se supune procedurii de evaluare a impactului asupra mediului - în conformitate cu HG nr. 445/2009 privind evaluarea impactului anumitor proiecte publice şi private asupra mediului)

Dacă la depunere s-a prezentat clasarea notificării, atunci nu este cazul.

1. Avizul Natura 2000, dacă este cazul, (dacă la depunere nu s-a prezentat clasarea notificării) în conformitate cu prevederile OUG 57/2000 privind regimul ariilor naturale protejate, conservarea habitatelor natural, a florei şi faunei sălbatice, cu modificările şi completările ulterioare.
2. Certificatele de acreditare noi dacă cele de la depunere au ieşit din termenul de valabilitate.
3. Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile art 2 din H.G. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, (pentru entitatile de drept public) în copie conformă cu originalul, însoţit de Formularul nr. 1 - Fişa de fundamentare.

**Alte documente**: Licenţele de funcţionare (acolo unde există) noi dacă cele de la depunere au ieşit din termenul de valabilitate.

# Procesul de evaluare, selecție și contractare a proiectelor

Ulterior depunerii, cererile de finanțare vor intra intr-un sistem competitiv de verificare, evaluare și selecție, în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare se încadrează în alocarea apelului respectiv de proiecte.

Recomandăm solicitanţilor de finanţare să studieze cu atenţie criteriile de eligibilitate și cele de evaluare din secțiunile corespunzătoare ale acestui ghid, precum și grilele CAE și ETF anexe la acest ghid, şi în cadrul cererii de finanţare să descrie în mod clar şi succint toate aspectele ce urmează a fi verificate și respectiv evaluate în etapele de verificare a conformității administrative și eligibilității și respectiv de evaluare tehnică şi financiară, în conformitate cu grilele aferente acestor etape.

**Etapa de verificare a conformității administrative și eligibilității**

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate menționate în cadrul prezentului ghid. Astfel, verificarea conformităţii administrative şi eligibilităţii va urmări în principal, existenţa şi forma cererii de finanţare şi a anexelor, valabilitatea documentelor, precum şi respectarea criteriilor de eligibilitate.

Detalierea respectivei verificări este realizată în cadrul anexei grila CAE la prezentul ghid – Grila de verificare a conformităţii administrative şi eligibilităţii.

Organismul Intermediar poate solicita, de două ori, clarificări privind criteriile de conformitate administrativă și eligibilitate, cu termen limită de răspuns de 5 (cinci) zile lucrătoare. Termenul de răspuns poate fi prelungit de către Organismul Intermediar la maxim 10 zile lucrătoare în cazurile bine justificate de către solicitantul de finanțare și numai la cererea acestuia. Răspunsul va fi dat de către solicitant tot prin intermediul My SMIS, în mod similar transmiterii cererii de finanțare. Răspunsurile solicitantului la solicitări de clarificări, vor fi salvate în format PDF, fiecare fișier în parte va fi semnat electronic (de către reprezentantul legal sau de persoana împuternicită) și vor fi atașate mesajului electronic de transmitere către OI.

**Etapa de evaluare tehnică și financiară, inclusiv vizita la fața locului**

Procesul de evaluare și selecție, inclusiv vizita la fața locului a proiectelor în cadrul prezentului apel de proiecte are la bază prevederile prezentului ghid. Alte particularități în afara celor prezentate în cele ce urmează, ale procesului de verificare și evaluare a proiectelor, derulat prin intermediul aplicației MySMIS, vor fi prezentate în cadrul unor instrucțiuni emise de AMPOR.

De asemenea, retragerea proiectelor din procesul de evaluare selecție și contractare se poate realiza în conformitate cu subsecțiunea 8.3 la Ghidul solicitantului - Condiții generale de accesare a fondurilor în cadrul POR 2014-2020. Rămân aplicabile și prevederile Ghidului general privitoare la constituirea și funcționarea comisiei de evaluare.

În urma evaluării sunt acceptate numai proiectele care obţin un punctaj de minim 50 de puncte.

Grila de evaluare tehnică și financiară este prezentată în anexa Grila ETF.

În situația în care la cererea de finanțare se anexează SF/ DALI și PT, în etapa de evaluare tehnică și financiară se va utiliza grila specifică prezentată în anexa Grila conformitate SF/DALI sau Grila conformitate PT.

În cadrul acestui apel, experţii evaluatori (prin secretariatul asigurat de Organismul Intermediar) pot solicita de maxim două ori clarificări privind cererea de finanțare, fără depunctarea la criteriile privind coerența documentației tehnico-economice, dacă răspunsul la solicitarea de clarificări lămurește situația. Termenul de răspuns la fiecare solicitare de clarificări este de maxim 5 (cinci) zile lucrătoare de la data transmiterii acesteia de către OI. În cazul în care solicitantul nu transmite clarificările solicitate, cererea de finanțare va fi analizată și punctată în baza informațiilor existente.

Cererea de finanțare se va evalua luând în considerare răspunsurile la solicitările de clarificări, inclusiv din etapa de verificare a conformității administrative și a eligibilității, conform grilelor anexate la ghidul specific

Clarificările se vor depune urmând modalitatea de depunere a cererii de finanțare, utilizând sistemul My SMIS.

Vizita propusă va avea loc într-un termen de maxim 15 zile lucrătoare de la notificarea OI către beneficiar, în caz contrar proiectul fiind respins din cadrul procesului de evaluare şi selecţie.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului.

Vizita la faţa locului va fi stabilită de comun acord cu solicitantul finanţării nerambursabile şi va dura maxim o zi lucrătoare.

În cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător. Etapa de evaluare tehnică și financiară se încheie cu acordarea unui puntaj fiecărui proiect evaluat. Finanțarea proiectelor se va face în ordinea descrescătoare a punctajelor obținute și în limita alocărilor financiare.

În urma finalizării evaluării, OI/AMPOR după caz, va notifica solicitanții asupra cererilor de finanțare respinse, oferindu-se potențialilor solicitanți posibilitatea depunerii de contestații.

De asemenea în cazul proiectelor care au obținut punctaj minim, însă nu intră în alocarea financiară a apelului de proiecte, OI/AMPOR, după caz, va notifica solicitanții asupra situației proiectului.

**Etapa precontractuală**

Demararea etapei precontractuale se va realiza prin transmiterea unei scrisori prin care se va solicita transmiterea anexelor obligatorii pentru această etapă.

Procedura de contractare a proiectelor în cadrul prezentului apel de proiecte se realizează în conformitate cu **subsecțiunea 8.5 Etapa precontractuală, din cadrul Ghidului solicitantului - Condiții generale de accesare a fondurilor în cadrul POR 2014-2020.**

Contractul de finanțare se va semna la faza SF/DALI sau PT, în funcție de documentele anexate la cererea de finanțare și evaluate pe parcursul etapelor de evaluare și selecție.

În această etapă se vor avea în vedere respectarea recomandărilor experților evaluatori.

# Depunerea și soluționarea contestațiilor

Depunerea și soluționarea contestațiilor în cadrul prezentului apel de proiecte se realizează în

conformitate cu prevederile secțiunii corespunzătore din Ghidul general.

# Modificarea ghidului solicitantului

Modificările prezentul ghid se vor realiza în conformitate cu prevederile secțiunii corespunzătoare din Ghidul general.

# Clauze Specifice Aplicabile Prezentului Apel

Clauzele generale şi specifice POR, prevăzute în contractul de finanțare (model orientativ) din Ghidul general, se vor completa cu clauze specifice, prezentului apel, după cum urmează:

Articolul 1- Alte obligații specifice ale beneficiarului

(1) Beneficiarul se obligă să nu schimbe natura activităţii pentru a cărei infrastructură s-a acordat finanţare, aceea de acordare a serviciilor sociale fără componentă rezidenţială, în condiţiile standardelor şi legislaţiei specifice aplicabile în vigoare, pe perioada de durabilitate a proiectului, astfel cum aceasta este identificată la art. 2 alin. (5) din Condiţii Generale.

(2) În completarea art. 3, alin. (5) din din Anexa 1 - condiții specifice aplicabile POR 2014-2020, în cazul beneficiarilor publici aceştia pot constitui dreptul de administrare asupra obiectelor/bunurilor realizate prin proiect, în favoarea unei entități aflate în subordinea/coordonarea lor, exclusiv pentru îndeplinirea obiectivelor proiectului.

(3) Beneficiarul este obligat să obțină licența provizorie sau licența de funționare pentru fiecare serviciu social furnizat în cadrul infrastructurii care a făcut obiectul proiectului, în termen de maxim un an de la data efectuării plății finale, după finalizarea perioadei de implementare a proiectului.

(4) Beneficiarul are obligaţia de a raporta OI/AM POR numărul de beneficiari vârstnici ai infrastructurii sociale, anual pe întreaga perioadă de valabilitate a contractului de finanţare începând cu data împlinirii unui an de la data plății finale. În ultima lună din perioada de valabilitate a contractului Beneficiarul va întocmi și depune la OI/AM, un raport final care va cuprinde numărul total de beneficiari cumulat pentru întreaga perioadă.

(5) Entitatea publică cu rol de beneficiar sau lider de parteneriat, are obligația ca în termen de un an după efectuarea plății finale să înscrie clădirea care a făcut obiectul reabilitării/modernizării/extinderii/dotării și terenul aferent, în domeniul public al unității administrativ teritoriale, în categoria clădirilor cu funcțiune socială.

(6) Proiectul este considerat eligibil, prin excepție de la prevederile art. 12 alin. 10 din din Anexa 1 - condiții specifice aplicabile POR 2014-2020, în situația în care valoarea acestuia scade sub valoarea minimă de 50.000 euro, ca urmare a atribuirii contractelor de achiziție publică la o valoare mai mică decât cea estimată în cererea de finanțare.

(7) Prin derogare de la art. 3 – „Completarea Condițiilor generale cu alte drepturi și obligații ale Beneficiarului”, alin. 26, din anexa 1 condiții specifice aplicabile POR 2014 – 2020, în situația în care, prin cererea de finanțare, beneficiarul și-a asumat obligația angajării unei/unor persoane vârstnice sau cu dizabilități, termenul limită de îndeplinire a acestei obligații este cel prevăzut la alin ( 5) din prezentul articol. Același termen se aplică, dacă este cazul, și pentru demonstrarea îndeplinirii obligației de implicare (colaborare/voluntariat) a unei/unor persoane vârstnice sau cu dizabilități.

(8) Beneficiarul/partenerul are obligația de a-și menține calitatea de furnizor acreditat de servicii sociale, pe întreaga perioadă de durabilitate a contractului. Pierderea acreditării ca furnizor de servicii sociale conduce la rezilierea contractului de finanțare și la recuperarea sumelor acordate în cadrul acestuia.

(9) Autoritatea de Management va considera Contractul reziliat de plin drept, fără punere în intarziere, fără intervenţia instanţei de judecată şi fără orice altă formalitate, dacă Beneficiarul nu prezintă extrasul de carte funciară actualizat cu înscrierea definitivă a dreptului de proprietate publică pentru obiectivele proiectului (acolo unde este cazul) cel mai târziu până la data emiterii autorizaţiei de construire aferente proiectului, dar nu mai târziu de un termen de maxim 12 luni de la data intrării în vigoare a contractului de finanțare a prezentului Contract. OI are obligația monitorizării termenului de 12 luni anterior menționat şi realizarea demersurilor necesare pentru informarea corespunzătoare a AMPOR. Pe perioada anterior menționată solicitantul nu poate depune nicio cerere de rambursare/plată, iar AMPOR nu va efectua plăți/rambursări.

# Anexe

Prezentul ghid include următoarele anexe, care fac parte integrantă din acesta:

Anexa Instrucțiune de completare a funcțiilor din cererea de finanțare, și următoarele modele:

Declarația de eligibilitate - model

Declarația de angajament - model

Listă de echipamente/lucrări/servicii - model

Declarația privind nedeductibilitatea TVA - model

Fișa de proiect POCU - model

Notă privind încadrarea în standardele de cost - model

Model cerere către AJPIS, solicitare informații servicii sociale

Model – Consimțământ privind prelucrarea datelor cu caracter personal

Declaraţia privind realizarea de modificări pe parcursul procesului de evaluare – model

Anexa Grila CAE 8.3.A

Anexa Grila ETF 8.3.A

Anexa Grila conformitate DALI/SF/MIXT

Anexa Grila conformitate PTE sau PT

Anexa Bugetul proiectului

Tabel criteriul 2.1

Anexă pentru criteriul 2.2

Anexă pentru criteriul 2.3

Tabel criteriul 2.4

Tabel criteriul 2.5

Tabel criteriul 2.6

Tabel criteriul 2.7 A

Tabel criteriul 2.7 B

Tabel criteriul 2.7 C

Tabel criteriul 2.8

1. Indicatori de rezultat măsoară beneficiul real al rezultatelor imediate asupra grupului ţintă.

   Indicatori de realizare (output) măsoară produsele directe ale activităţilor unui program, tot ceea ce a fost obţinut prin consumarea resurselor alocate. [↑](#footnote-ref-1)
2. ART. 65 (1) În spaţiile de parcare de pe lângă clădirile de utilitate publică, precum şi în cele organizate vor fi adaptate, rezervate şi semnalizate prin semn internaţional cel puţin 4% din numărul total al locurilor de parcare, dar nu mai puţin de două locuri, pentru parcarea gratuită a mijloacelor de transport pentru persoane cu handicap. [↑](#footnote-ref-2)